پلینۆمی کۆمیتەی ناوەندیی حیزبی دێموکراتی کوردستان بەڕێوە چوو – کوردستان و کورد\nبەرواری بڵاو کردنەوە 2021/05/20\nپلینۆمی ساڵانەی کۆمیتەی ناوەندیی حیزبی دێموکراتی کوردستان، ڕۆژی چوارشەممە، ٢٩ی بانەمەڕی ١٤٠٠ (١٩/٥/٢٠٢١ـی ز) بە بەشداریی ئەندامانی ئەسڵی، جێگر و ڕاوێژکاری کۆمیتەی ناوەندیی هەڵبژێردراوی کۆنگرەی حەڤدەهەمی حیزبی دێموکرات، بەرپرسانی ڕێکخراوە مەدەنییەکانی حیزب و کۆمەڵێک کادر و کەسایەتیی بەئەزموون و بەڕابردووی نێو ڕیزەکانی حیزب بەڕێوە چوو.\nپلینۆمی کۆمیتەی ناوەندی بە ڕاگرتنی دەقیقەیەک بێدەنگی بۆ ڕێزگرتن لە یاد و بیرەوەریی شەهیدانی حیزبی دێموکراتی کوردستان دەستی پێ کرد.\nلە بڕگەی یەکەمی دەستووری کاری پلینۆم‌دا بەڕێز خالید عەزیزی، سکرتێری گشتیی حیزب لێکدانەوەیەکی سیاسیی لەسەر بارودۆخی کوردستان، ئێران و پرسە ناوچەیی و نێودەوڵەتییەکان پێشکێش کرد کە ئەم لێکدانەوەیە بە هەڵسەنگاندن و ڕا و بۆچوونی بەشدارانی پلینۆم دەوڵەمەندتر کرا.\nلە سەرەتای ئەم لێکدانەوەیەدا باس لە کاریگەرییەکانی کۆرۆنا لە یەک ساڵ و نیوی ڕابردوو لەسەر ژیان و خەبات و تێکۆشانی خەڵکی ئێران و بەربەرەکانیی بزووتنەوەی مافخوازیی خەڵک و کۆماری ئیسلامی کرابوو. لێکدانەوەی پلینۆم لەو بارەیەوە ئەوە بوو کە کۆڕۆنا ئەگەرچی بە شێوەی کاتییش بووبێ لەسەر بەربڵاویی ناڕەزایەتییە گشتییەکان شوێنی داناوە، بەڵام ململانێی نێوان خەڵک و دەسەڵاتی کۆماری ئیسلامیی بەربەرینتر کردووە. هۆکاری ئەمەش بۆ بێ‌مەسئولییەتیی دامودەزگا حکوومەتی و دەوڵەتییەکان لە کۆنتڕۆڵی پەتایەکە، نابەرپرسیارەتیی ڕێژیم لە هەمبەر ژیان و گیانی خەڵک و بەکارهێنانی کۆرۆنا وەک کارتێک بۆ گەمەی سیاسی، سەرکوت و پاشەکشەپێکردن بە ناڕەزایەتییە جەماوەرییەکان دەگەڕێتەوە.\nپلینۆم لەو بەشە لە باسەکاندا بە هەڵسەنگاندنی دۆخی هەرە دژواری ئابووری و کۆمەڵایەتیی خەڵک لە یەک ساڵی ڕابردوودا، بەردەوامیی گوشار و سزا نێودەوڵەتییەکان، گەندەڵیی سیستماتیک و هەوسارپچڕاوی کاربەدەستان و، مودیرییەتی چەوت و ناسەردەمیانە لە ئیدارەکردنی وڵاتی؛ بە هۆکاری ئەو بارودۆخە زانی و بەرپرسایەتیی ئەم دۆخە قەیراناوییەی خستە ئەستۆی کۆماری ئیسلامی و بەرهەمی دنیابینی و سیاستەکانی ئەم ڕێژیمە. لێکدانەوەی پلینۆم ئەوە بوو کە ڕێژیم سەرەڕای ئەم دۆخە نالەبارە بەڵام لە نواندنی زەبروزەنگ و سەرکوتی ماف و داخوازییەکانی خەڵک، لە ئەمنیەتی‌کردنی پتری کۆمەڵگە، لە سیاسەتی هەڵاواردنەکان لە هەموو بوارەکانی سیاسی، قانوونی، فەرهەنگی و کۆمەڵایەتی بەتایبەت لە کوردستان بەردەوام بووە، لە ئاستی گشتییش‌دا لەلایەک بە یەکدەست‌کردنی پتری بازنەی دەسەڵات لە وڵات و، لەلایەکی دیکەش بە پێدانی ئیمتیازی زۆر و زەوەندی ئابووری و سیاسی بە چین و ڕووسیە هەوڵی مانەوەی پتری خۆی لە دەسەڵاتدا دەدا. پلینۆم لە لێکدانەوەکەی خۆیدا نەبوونی یەکڕیزیی هێزە سیاسییەکان و بەربڵاویی ئۆپۆزیسیۆنی بە هۆکاری تەڕاتێنەکانی کۆماری ئیسلامی دانا و لەسەر ئەو باوەڕە بوو کە پێویستە هەوڵ و تێکۆشانەکان بەرەو ئەو ئاقارە بڕوا کە ئۆپۆزیسیۆنی کۆماری ئیسلامی بە عەقڵییەتی ڕێککەوتن و سازان بەرەو بوون بە ئاڵترناتیڤی جێی متمانە بۆ لادانی کۆماری ئیسلامی هەنگاو بنێ.\nپرسی هەڵبژاردنەکانی سەرۆک‌کۆماری و شوڕای شاروگوندەکان لە ئێران کە لە کۆتایی مانگی جۆزەرداندا بەڕێوە دەچێ، باسێکی دیکەی دەستووری کاری پلینۆمی کۆمیتەی ناوەندی بوو. پلینۆمی کۆمیتەی ناوەندی پاش لێکدانەوە و هەڵسەنگاندنی ئەو مژارە ڕای وابوو کە کۆماری دەسەڵاتی کۆماری ئیسلامی شەرعییەتەکەی لە دەنگ و ئیرادەی خەڵک وەرناگرێ، بەڵکوو گەمەی هەڵبژاردن وەک کارتێک چ لە ئاستی نێوخۆیی و چ لە ئاستی دەرەکیدا بۆ ڕواڵەت‌سازی و بەهێزکردنی خۆی بەکار دێنێ. وەک چۆن ئاستی بەشداریی خەڵک لە هەڵبژاردنەکانی پێشووی مەجلیس لە ئاستێکی زۆر نزمدا بوو، کەچی ئەمە هیچ کاریگەرییەکی نەکردە سەر سیاسەتەکانی ئەم ڕێژیمە لە مامەڵەکردن لەگەڵ پرسی ماف و داوا و چاوەڕوانییەکانی خەڵک و ئەرک و بەرپرسیارەتیی مەجلیس و دەسەڵات لەو پێوەندییەدا.\nپلینۆمی کۆمیتەی ناوەندی لە کۆبەندی ئەو باسەدا تیشکی خستە سەر ئەوەی کە حیزبی دێموکراتی کوردستان باوەڕی قووڵی بە دێموکراسی و هەڵبژاردن هەیە و ئارەزوو دەکا لە ئێرانیشدا هەڵبژاردنێکی ئازاد بەڕێوە چووبا. بەڵام لەگەڵ ئەوەی حیزبی دێموکرات پێشووتر و لە هەمبەر هەر هەڵبژاردنێکدا خوێندنەوە و هەڵوێستی گونجاو و تایبەت بەخۆی بووە، ڕای وایە هەڵبژاردنەکانی جۆزەردان هیچ دەرفەتێکی بۆ خەڵک نەهێشتۆتەوە و هیچ ڕۆچنەیەکی هەڵبژاردنێکی ئازادی تێدا بەدی ناکرێ، بۆیە ناوەندی هاوکاری حیزبەکانی کوردستانی ئێران ئەم هەلبژاردنانە بایکۆت دەکا.\nپلینۆمی کۆمیتەی ناوەندی لە بەشێکی دیکەی باسەکانیدا ئاستی بەرزی شعووری نەتەوەیی و تێکۆشانی سیاسی و جموجۆڵە فەرهەنگی و مەدەنییەکانی خەڵک لە ڕۆژهەڵاتی کوردستانی بەرز نرخاند. پلینۆم بە سەرنجدان بە فرەیی و جۆراوجۆرییەکانی کۆمەڵگەی ڕۆژهەڵاتی کوردستان پێداگری لەسەر ئەوە کرد کە سەرخستنی جووڵانەوەی میللی دێموکراتیکی کورد لەو بەشەی نیشتمان پێویستیی پتری بە یەکڕیزی و هاوپێوەندیی بەکردەوە هەیە و ئەوەش ئەرک و بەرپرسیارەتیی زیاتر دەخاتە سەرشانی هەموو حیزب و هێزە سیاسییەکان و تاکەکانی ئەم کۆمەڵگەیە. هەر لەم بەشەدا پلینۆم وێڕای بەرزنرخاندنی کار و کارنامەی تا ئێستای ناوەندی هاوکاری، پێی لەسەر پێویستیی لێک‌نیزیکی و ئاوێتەبوونی زیاتری زەرفییەتە خەباتگێرییەکانی نێوخۆی کوردستان و ئێران داگرت.\nپرسی ئێران لە هاوکێشە ناوچەیی و جیهانییەکان مژارێکی دیکەی دەستووری کاری پلینۆم بوو. لەو بەشەدا پلینۆم بە لێکدانەوە و تاوتوێی دوا گۆڕانکارییەکان لە ئاستی ناوچە و جیهاندا ڕای وابوو کە نیگەرانیی کۆمەڵگەی جیهانی لە سەرەڕۆییەکانی ڕێژیمی ئێران لەجێی خۆی‌دایە. ڕێژیمی کۆماری ئیسلامی بەرنامەی ئەتومی و پڕۆژە مووشەکییەکانی هەم بۆ وەرگرتنی ئیمتیاز لە پێناو مەزنیخوازییەکانیدا بەکار دێنێ و هەم سازن لەسەر ئەوانە وەک کارتێک بۆوەی ڕای گشتیی دنیا نەپڕژێتە سەر کێشە نێوخۆییەکانی ئەم وڵاتە. هاوکات ئێران هەوڵ دەدا کێشەی و ناکۆکییەکانی نێوان ئەمریکا و هاوپەیمانەکانی لەگەڵ چین و ڕووسیە بەرفراوان ببێ و ئەم کەلێن و کەلەبەرانە بۆ بەرژەوەندییەکانی خۆی بقۆزێتەوە.\nپلینۆمی کۆمیتەی ناوەندی دوای تەتەڵەی وردی ئەم باسە بەداخبوونی خۆی لەوە ڕاگەیاند کە ئازادی و پرس و داواکانی خەڵکی ئێران و دێموکراسی و داهاتووی ئێران لە هاوکێشەکانی نێوان ئەم وڵاتە و کۆمەڵگەی جیهانیدا دیار و بەرچاو نییە. بەڵام ئەوە ڕاستییەکە هەتا کێشەی کورد و گەلانی دیکە و مافە ڕەواکانیان لە ئێراندا چارەسەر نەبن، ئەم وڵاتە ئارامی و سەقامگیری بە خۆیەوە نابینێ، هەروەها کۆمەڵگەی جیهانییش نابێ ئەو ڕاستییەی لەبەرچاو ون بێ کە نەرمی‌نواندن بەنیسبەت کۆماری ئیسلامی ناوچەکە بەرەو نائارامی و ناسەقامگیریی زیاتر دەبا.\nبابەتی وتووێژەکانی یەکگرتنەوەی دوو لایەنی دێموکرات باسێکی سیاسیی دیکەی دەستووری کاری پلینۆم بوو. پلینۆم دوای بیستنی ڕاپۆرتی بەرپرسی هەیئەتی دانوستانی حیزب و تەتەڵەی بابەتەکانی پێوەندیدار بەو باسە، بە ئاماژە بەوەی حیزبی دێموکراتی کوردستان هەر لە سەرەتاوە دەست‌پێشخەری یەکبوون بووە و لە هەمان کات‌دا بە بەردەوامی بە هەست و بە مەسئولییەت و جیدییەتەوە کاری بۆ یەکگرتنەوە کردووە؛ دەفتەری سیاسیی ڕاسپارد لە بەدواداچوونی ئەم کارە بەردەوام بن.\nپلینۆم لە بەشێکی دیکەی دەستووری کاری خۆیدا ڕاپۆرت و تێکۆشانی ئۆڕگانەکانی حیزبی دێموکراتی هەڵسەنگاند و بە خستنە بەر باسی چەند باسێکی دەروون‌تەشکیلاتی و گەڵاڵەکردنی کۆمەڵە ڕاسپاردەیەک بۆ باشتر بەڕێوەچوونی ئۆڕگانیزمی حیزبی کۆتایی بە کارەکانی خۆی هێنا.\n1 لە 24\nتاگی بابەت: ئێرانحیزبی دێموکراتی کوردستانخالید عەزیزیشەهیدپلینۆمڕۆژهەڵاتی کوردستان


" ئەو بەرنامەیە ئەوە نیشانی ئێمە دەدات كە دەتوانرێت یەكێتی ئیسلامی دروست بكرێت "\nگرام زێڕ 278.087\nبه رواری داگرتن : 2019-04-30 13:14\nدیاربەكر - لە بەرنامەی خۆشەویستی پێغەمبەر لە دیاربەكر مێوانەكانی لە كیشوەری ئەفریقا لە وڵاتی غانا و تانزانیاوە بەرژدار بون باسان لەوە كرد "ئەو بەرنامەیە ئەوە دەردەخات كە دەتوانرێت یەكێتی ئیسلامی دروست بكرێت."\nوەقفی خۆشەویستانی پێغەمبەر( درودی خوای لەسەر بێت) ڕۆژی یەكشەمە 28ی نیسان هەڵسا بە ئەنجام دانی ئاهەنگی خۆشەویستی پێغەمبەر بەناونیشانی"حەزرەتی موحەمەد ڕابەری ئەخلاق و دادپەوەری" بە سەدان هەزار كەس لە چینە جیاوازەكانی كۆمەڵگا لە ناوەخۆی توركیا و وڵاتانی جیاواز بەژداریان تیا كرد.\nبەژدار بوان لە دور و نزیك بەژدار بون لە هەر چوار پارچەكانی كورستانی توركیا و ئێران و عێراق و سوریا و لوبنان وڵاتانی كیشوەری ئەفریقیا وەكو غانا و تەنزانیا، ئەمەش بوە مایەی خۆش حاڵی بەژدار بوان كە هەمویان لەسەر خۆشەویستی پێغەمبەر كۆبونەوە.\n"ئەو بەرنامەیە ئەوە نیشانی ئێمە دەدات كە دەتوانرێت یەكێتی ئیسلامی دروست بكرێت"\nعیسا كۆندای هاوڵاتی ساح العاجی ئەفریقایە بەژدار بو باسی لەوە كرد" سوپاس بۆ خودا كە ئێمەی مسوڵمان لەو مەیدانە كۆبوینەوە. ئەوەی زۆر خۆشە لە قەومی جیاواز بەژارن لەو ئاهەنگە، كە خۆشەویستی دەربڕینە بۆ پێغەمبەری خوا موحەمەد (درودی خوای لەسەر بێت) ئەو پێغەمبەرەی ئێمەی لە تاریكی ڕزگار كرد بۆ ڕوناكی. ئەو بەرنامەیە ئەوە نیشانی ئێمە دەدات كە دەتوانرێت یەكێتی ئیسلامی دروست بكرێت، دەبێت بۆ چارەسەری گرفتی مرۆڤەكان هەوڵ بدەین هەروەها دەبێت زۆر باش چارەسەری گرفتەكان بكەین."\nلە بەشێكی تری قسەكانی عیسا وتی" دەبێت ئێمە وەكو ژیان و ئەخلاقی پێغەمبەر بژین. هەروەها دەبێت خۆمان لە ژیانی سەروەمان شارەزا بكەین. ڕەفتاری پێغەمبەر لەگەڵ ماڵ و مندال و هاوڕێكانی و كەسانی بێ باوەڕ چۆن بوە دەبێت ئێمەش وا بكەین. ئەگەر وا بكەین ئەوە كۆمەڵگا بەرەو باشی دەچێت."\n"من سەبارەت بەو بەرنامەیە بۆ گەلی خۆم باسی زۆر شت دەكەم"\nنورولحەق یەهوزەی هاوڵاتی غانایە و بەژداری لە ئاهەنگی خۆشەویستی پێغەمبەر كرد لە شاری دیاربەكر باسی لەوە كرد،" بۆ جاری یەكەمە من بەژداری ئەو ئاهەنگە دەبم، ئەوە بۆ ژیانی من سوپاریز بون دەبینین لە زۆرێك لە وڵاتان خەلك بەژدارە منیش بۆ گەلی خۆم باسی ئەو ئاهەنگە دەكەم، كەس بۆ كەسێكی ئاسای نەهاتوە بەڵكو بۆ خۆشەویستی حەزرەتی موحەمەد هاتوەنەتە ئەم شوێنە. ئیسلامیش فرمان بە ئێمە دەكات یەك بگرین، ئێمە قورئانمان هەیە موحەمەد پێغەمبەر و پێشەوامانە."\nعبدالعزیز هاوڵاتی تەنزانیایە بەژداری ئاهەنگی خۆشەویستی پێغەمبەر بو باسی لەو كرد:" ئێمە تەنها بۆ خۆشەویستی پێغەمبەر كۆبوینەوە، خودا پاداشتی هەمولایەك بداتەوە بەتایبەت ئەوانەی ئامادەكاریان بۆ ئەوئاهەنگە كردوە."(İLKHA)\nبليته كان توركیا خۆشەویستی دیاربەكر\nبه شه كان mawlid


وێنەكان ببینه.. ژمارەیەک پێشمەرگە لەناو بەفردا گیریان خوارد\nژمارەیەک پێشمەرگەی فەرماندەی هەڵگۆردی سەر بەهێزه‌كانی یەکەی ٨٠، لە ڕەبایەی (بەردی تەشی ڕێس) لە حاجی ئۆمەران لەناو بەفردا گیریان خواردوەو داوای بەهانەوە چوون دەکەن. بەپێی…\nلە چوارچێوەی پرۆسەی چاكسازییەكانی حكوومەتی هەرێم، وەزارەتی شارەوانی و گەشتوگوزار چەند گۆڕانکارییەک لە فەرمانگە و بەڕێوەبەرایەتییەکانی سنووری وەزارەتەکەیدا کرد. سەرچاوەیەك لە وەزارەتی شارەوانی و گەشتوگوزار…\nوێنه..روداوێكی هاتووچۆ له سلێمانی\nكوردیو..هه‌ولێر له تۆڕه كۆمه‌ڵایه‌تییه‌كان وێنه‌یه‌ك بڵاوكراوه‌ته‌وه كه ده‌ریده‌خات ئۆتۆمبێلیك تووشی رووداوی هاتووچۆ بووه و چووه‌ته سه‌ر دیواری ماڵێك. به‌پێی بڵاوكراوه‌كان رووداوه‌كه له گه‌ره‌كی شه‌هیدانی سه‌رچنار…\nحكومه‌تی هه‌رێم جۆرێكی قه‌رز له‌م توێژه وه‌رده‌گرێته‌وه\nوه‌زاره‌تی شاره‌وانی و گه‌شتوگوزاری هه‌رێم بڕیاریدا به گه‌ڕانه‌وه‌ی قه‌رزی موڵكه به‌كرێدراوه‌كانی و ئه‌وانه‌شی كه ماوه‌یه‌كی زۆره قه‌رزه‌كانیان نه‌گه‌ڕاندۆته‌وه، ده‌بێت 7%ی سوودی قه‌رزه‌كه بده‌ن، به‌پێچه‌وانه‌وه رێككاری…\nله‌هێرشێكی چه‌كداريدا هاوڵاتییه‌ك ده‌كوژرێت\nله هێرشێكدا له سنووری خانه‌قین كه‌سێك كوژراو 5 كه‌سی دیكه‌ش برینداربوون كه دووانیان مه‌ده‌نین. په‌یامنێرى سپێده له گه‌رمیان راگه‌یاند: چه‌ند چه‌كدارێك له گوندی به‌هاری تازه…\nبۆ ئەوانەی (HD BOX)ـیان هەیە، هۆكاری نەبوونی كەناڵەكانی بین سپۆرت ئاشكراكرا\nماوەی چەند رۆژێكە كەناڵەكانی بین سپۆرت و بەشێك لە كەناڵە ناوخۆییەكان لە ئامێری (HD BOX) پچراوە و كارگێری ئەو كۆمپانیایە بۆ كوردیو روونكردنەوە دەدات. ئەحمەد…\nسەرۆكى حكومه‌ت لەسەر شەقامی 100 مەتری سلێمانی روونكردنەوەیەك بڵاوده‌كاته‌وه\nنووسینگەی سه‌رۆكى حكومه‌تى هەرێمی کوردستان راگه‌یه‌نراوێكى له‌سه‌ر شه‌قامى 100 مه‌ترى سلێمانى بڵاوكرده‌وه‌و رایده‌گه‌یه‌نێت: لەم نزیکانە و دوای گونجاوبوونی کەش و هەوا و ئامادەکارییە بەراییەکان، دەست…\nبه‌هۆی دزینی ئۆتۆمبێلێكه‌وه چوار كه‌س ده‌ستگیركران\nكوردیو...هه‌ولێر بەتۆمەتی دزینی ئۆتۆمبێلێك، مەفرەزەكانی بنكەی پۆلیسی سەرچنار چوار تۆمەتباریان دەستگیركرد. راگەیاندن و پەیوەندییەكانی بەڕێوەبەرایەتی پۆلیسی پارێزگای سلێمانی بڵاویكردەوە، بەگومانی مامەڵەكردن بەئۆتۆمبێلێكی دزراوەوە، مەفرەزەكانی بنكەی…\nپەڕەى 12 لەکۆى 7289 پەڕەدا


گوته‌بێژی هاتووچۆی هه‌ولێر: ناکرێت سەرەرۆیی سوکان بەدەستێک پاساوی بۆبدۆزرێتەوە – رۆژنامه‌ی خه‌بات\nگوتەبێژی پۆلیسی هاتوچۆی هەولێر له باره‌ی ڕووداوی ئۆتۆمبێله‌كه‌ی دوێنێ داوا ده‌كات دادگای داواكاری گشتی لێكۆڵینه‌وه لەبارەی ڕووداوه‌كه بكات و ناكرێت حکوومه‌ت تۆمه‌تبار بكرێت.\nفازڵ حاجی، گوتەبێژی هاتوچۆی هەولێر لە هەژماری فەرمی خۆی لە تۆڕی کۆمەڵایەتیی (فەیسبووک) روونکردنەوەیەکی لەبارەی ئەم رووداوە بڵاو کردووەتەوە و نووسیوویەتی: “ناکرێت سەرەرۆیی سوکان بەدەستێک پاساوی بۆبدۆزرێتەوە و تەنانەت حکوومەتیشی پێ تاوانبار بکرێت”.\nدوێنێ پێنجشەممە ٢١ی ٥ی ٢٠٢٠، گوتەبێژی هاتوچۆی هەولێر ساتەوەختی رووداوێکی مەترسیداری هاتوچۆی بڵاو کردەوە کە تێیدا منداڵێک لەکاتی کردنەوەی دەرگای حەوشەی ماڵەکەیان دەکەوێتە ژێر ئۆتۆمبێل.\nسەبارەت بە ڕووداوى ئۆتۆمبیلەکەى دوێنێ پێویستە دادگای داواکاری گشتى پاش خوێندنەوەى ئەم بابەتە، بەداوداچوون بۆ ڕووداوەکە بکات:\nئەمەش دەقی وتەى مامۆستا عەبدوڵڵا ڕەحمان خاڵی منداڵەکەیە:\nئەوە رووداوە مالی خوشكمە، سوپاس بو خودا منداڵەكە سەلامەتە، هەڵەكە لە خودی ئۆتۆمبێلەکەیە كاتێك كارەباییاتی شەكل دەبێ و لە ناكاو سكرێتری بەنزینی كبس دەبی، چونكە سكرێتەری ئۆتۆمبێلی ئێستا كارەباییە و سیم نییە، بۆیە لەناكاو بێ ئاگاداری شۆفێر دەردەپەڕی و لە کۆنترۆڵی شۆفێر نامینێ هەرچەندی هەوڵی ئیستاپ دەدات ناگرێت، بەڵام لە خوای بەزیاد بیت منداڵەكە سەلامەتە، ئەو رووداوە و چەندین رووداوی دیكەی هاوشێوە ئەوە دەسەلمێنت كە بواری ئۆتۆمبێل لە كوردستان چەندە وێرانە و ئۆتۆمبێلی خراپ و بی كوالیتی بازاری پر كردووە و حكوومەتیش تەنیا گومرگی هەبێت لە خەمی هیچ دا نییە.\nئەوەی سەرەوە روونکردنەوەی بنەماڵەی ئەو منداڵەیە کە رووداوەکەی بەسەر دێت کە ئەو ماوەیە روونکردنەوەی بنەماڵەکان تەنانەت لەبابەتی مردن بە کۆرۆناش بۆتە مۆدیل، من نازانم ئەو مامۆستاتایە تایبەتمەندی شارەزایی لەچ بوارێک هەیە، بەڵام رایدەگەیەنم کە ئەوەی مافی ئەوەی هەیە کە بریار بدات ئەوە بەهۆی تێکچوونی پایدەری بەنزینە یان نا پشکنینی هونەرییە کە بەفەرمانی دادگا شارەزایان دەیکەن، نەک خاڵی قوربانییەکە وە ناکرێت سەرەرۆیی سوکان بەدەستێک پاساوی بۆبدۆزرێتەوە تەنانەت حکوومەتیشی پێ تاوانبار بکرێت، چونکە لەو وڵاتە زۆرسەیرە حکوومەت لەجیاتی هەمووان تاوانبارە وە هەمووان لەسەرحەقن تەنها حکوومەت نەبێت کەرێگای داوە بەهاتنی ئەو ئۆتۆمبێلەی کە گوایا بەقسەی خاڵی منداڵەکە کوالێتی خراپە لەگەڵ ئەوەی زۆر باشیش دیارە، وە لەگرتەکەش زۆرباش دیارەکە هۆکارەکەی سەرەرۆیی و تووڕەییە یان شێوان و قاچ نانە بەپایدەری بەنزین لەجیاتی برێک کە ئەوجۆرە سوکان بەدەستەشمان بەداخەوە ئێستا یەکجار زۆر، وە ئێمەی هاتوچۆش بەداخەوە لەدرووستکردنی ئەوانە بێ تاوان نین.\nبابه‌تی پێشوو راوێژكاری دارایی سه‌رۆك وه‌زیرانی عێراق: بۆ دابینكردنی مووچه‌ی مانگی شه‌ش له قه‌یرانداین\nبابه‌تی دواتر سەرۆکی حکوومەتی هەرێمی کوردستان گوتارێکی گرنگ پێشکەش دەکات\nسه‌ردانی ئه‌م هه‌فته‌یه: 30,832\nهه‌موو سه‌ردانه‌كان: 2,245,319


پزیشکێک چەند نیشانەیەکی توشبوون بە مەترسیدارترین جۆری شێرپەنجە دەستنیشان دەکات\n2021.05.20 - 21:04\nپزیشکێکى پسپۆڕى وەرەمەکان ڕێنمایی ئەوە دەدات، سەرهەڵدانى چەند نیشانەیەک ئاماژەیەکە بۆ شێرپەنجەى پەنکریاس کە یەکێکە لە مەترسیدارترین جۆرى وەرەمەکان.\nلە ڕوونکردنەوەیەکدا ئیڤان کاراسیڤ، پزیشکى پسپۆڕى نەشتەرگەرى بە ڕەگەز ڕووسیى ( 20ى ئایارى 2021) ڕایگەیاندووە، نەخۆشییەکە بەوەدا جیادەکرێتەوە کە وەرەمى پیس لە خانەى گلاندەکانى پەنکریاس و ڕیشاڵەکانى ڕێخۆڵە گەورەدا دروست دەکات.\nئاماژەى بۆ ئەوەش کردووە، چەند مەترسییەک لەسەر دروستبوونى ئەو نەخۆشیە هەیە بەتایبەت لاى ئەوانەى کە تەمەنیان دەگاتە سەرووى 60 ساڵى. بەڵام هێشتا هیچ هۆکارێکى وردى نەخۆشیەکەش دەستنیشاننەکراوە تەنها جگەرە کێشان و خواردنى چەور و نەخواردنى میوە و سەوزە و خواردنەوە کحولییەکان وەکو هۆکارى یارمەتیدەر بۆ دووچاربوون بەو نەخۆشیەوە باسکراوە.\nبەوتەى ئەو پزیشکە ڕووسییە، یەکێکى تر لە هۆکارەکانى مەترسیداربوونى نەخۆشییەکە بەرزبوونەوەى شەکرە لە خوێن و هەروەها نەخۆشییەکانى زراو و تێکچوونى جگەر و حاڵەتە شێرپەنجەییەکانى پەنکریاسە وەکو وەرەمى گلدانەکان و هەوکردنى درێژخایەنى پەنکریاس.\nکارسیڤ باسى لەوەش کردووە، لە گرنگترین نیشانەکانى کاتێک بەدەردەکەون وەرەمەکە گەشە دەکات و فشار دەخاتە سەر کۆتایى سەردەمارەکان و بۆ ئەوەش پشتدەبەسترێت بە شوێنى ئازارەکە کە وەرەمەکەیە و لە زۆربەى کاتیشدا شەوان لە کاتى ڕاکشاندا ئازارەکە زۆر دەبێت یاخود لەکاتى خواردنە قورسەکان و کحولیەکان.\nوەزارەتی بازرگانیی هەرێم چەند جۆرە کاڵایەکی لە بازاڕەکاندا قەدەغە کرد\n2021.06.01 - 21:56\nتێچووی شوقەیەک چەندە و وەبەرهێنەران بە چەند دەیفرۆشن بە خەڵک؟\n2021.06.01 - 20:53\n’’بۆمبی شەکر’’.. چارەسەرێکی سیحرى بۆ چارەسەرى شێرپەنجە لە چەند چرکەیەکدا\n2021.05.31 - 21:27\nچین تۆمارکردنی یەکەم حاڵەتی توشبوونی مرۆڤی بە ئەنفلۆنزای (H10N3) ڕاگەیاند\n2021.06.01 - 21:37\nچوار نیشانە ئاگادارت دەکاتەوە لەوەى لەسەرەتای توشبووندایت بەجەڵتەی دڵ\n2021.06.01 - 14:25\nهەرێم هاوشێوەى عێراق ’توشبوون بە کۆرۆنا هەڵکشا و گیان لەدەستدان داکشا’\n2021.05.30 - 16:49\nعێراق؛ توشبوون بە کۆرۆنا هەڵکشا و گیانلەدەستدان داکشا\n2021.05.30 - 16:20\n2022.05.15 - 21:18


رۆژی یه‌كشه‌ممه مووچه‌ی ئه‌م مامۆستایانه دابه‌ش ده‌كرێت\nنەتەوە | 13:18:25 2019-11-08 | (124) جار خوێندراوەتەوە\nبه‌رپرسێكی "به‌ڕێوه‌به‌رایه‌تیی په‌روه‌رده‌ی شاره‌زوور" دابه‌شكردنی مووچه‌ی مانگی ئه‌یلوولی مامۆستایانی وانه‌بێژی سنووری به‌ڕێوه‌به‌رایه‌تییه‌كه ڕاده‌گه‌یه‌نێت.\nنه‌بیل حه‌مه‌ساڵح، لێپرسراوی به‌شی خۆیه‌تی و میلاكات له به‌ڕێوه‌به‌رایه‌تیی په‌روه‌رده‌ی شاره‌زوور ڕایگه‌یاندوه، "به‌ڕێوه‌به‌رایه‌تیی په‌روه‌رده‌ی شاره‌زوور، وه‌كوو یه‌كه‌م په‌روه‌رده لیستی مووچه‌ی مامۆستایانی وانه‌بێژی كردووه به‌چه‌ك و ڕۆژی یه‌كشه‌ممه 10/11/2019 مووچه‌ی مانگی ئه‌یلوولی ڕابردووی ئه‌و مامۆستایانه دابه‌ش ده‌كرێت، كه ژماره‌یان 160 مامۆستایه".\nناوبراو هێمای بۆ ئه‌وه‌شكرد: "ساڵانی ڕابردوو مووچه‌ی مامۆستایانی وانه‌بێژ چه‌ند مانگێك دوا ده‌كه‌وت و ده‌كه‌ته ساڵی نوێوه، به‌ڵام له‌مساڵدا وه‌زاره‌تی دارایی كارئاسانی كردووه و زووتر دابه‌ش ده‌كرێت".\nوتیشی: "داوا له‌سه‌رجه‌م به‌ڕێوه‌به‌ره‌كان ده‌كه‌ین كه مامۆستای وانه‌بێژیان هه‌یه و تا ئێستا لیستی مانگی تشرینی یه‌كه‌میان نه‌هێناوه، هه‌مان ڕۆژ بیگه‌یه‌ننه ده‌ستمان بۆئه‌وه‌ی له‌ماوه‌یه‌كی كه‌مدا مووچه‌ی ئه‌و مانگه‌شیان بۆ خه‌رج بكه‌ین".


ئه‌ندامێكى سه‌ركردایه‌تى یەکێتی: گۆڕینی سەرۆکی لیستی هاوپەیمانی مەترسی گەورەی دەبێت بۆ ئەنجامی هەڵبژاردن\nئارام قادر خەبات ئه‌ندامى سه‌ركردایه‌تى یه‌كێتى\nئه‌ندامێكى سه‌ركردایه‌تى یه‌كێتى له‌په‌یامێكدا كه ئاراسته‌ى دەستەی کارگێڕو ئەندامانی مەکتەبی سیاسی‌و سەرکردایەتی حزبه‌كه‌ى كردوه هۆشداریده‌دات له‌وه‌ى، دانانی کەسێکی تر لەجێگەی لاهور شێخ جه‌نگى بۆ سەرۆکی لیست، مەترسی گەورەی دەبێت بۆ ئەنجامی هەڵبژاردنەکان.\nئارام قادر خەبات ئه‌ندامى سه‌ركردایه‌تى یه‌كێتى، نامه‌یه‌كى ئاراسته‌ى ئۆرگان‌و به‌رپرسانى باڵاى حزبه‌كه‌ى كردوه‌و نوسیویه‌تى، "وادیارە بڕیارە دەستەی کارگێڕیی‌و مەکتەبی سیاسی لەسەر دانانی سه‌رۆكێكى نوێى بۆ هاوپه‌یمانیه‌كه‌مان لەگەڵ گۆڕان بۆ هەڵبژاردن کۆببێتەوە، تکایە ئاگاداربن ئەو بڕیارە مەترسی گەورەی دەبێت بۆ ئەنجامی هەڵبژاردنەکان‌و هەروەها دەبێتە هۆی زیاتر بێهیوابونی جەماوەر لەچارەسەربونی کێشەکان".\nئەوەشیخستۆتەڕوو، "بۆیە تکایە با لەبەر خاتری یەکێتی‌و شادکردنی دڵی جەماوەرەکەمان‌و سەرکەوتنمان لەهەڵبژاردنەکان‌و داواکاریی‌و تکای بەردەوامی ئەو هەموو کادیرو جەماوەرو بنەماڵەی شەهیدان‌و پێشمەرگەو تێکۆشەران، با هه‌مومان نێوانگیریەکانمان‌و کۆبونەوەکانمان لەئێستادا زۆر زۆر گەرمترو گەورەترو بەرفراوانتر بکەین بۆ نێوانگیری بەڕێزان کاک لاهورو کاک بافڵ بەئامانجی کۆتاییهێنان بەو کێشەیە جا کێشەکە چەندە گەورەبێت دڵنیابن یەکێتی‌و ئایندەی یەکێتی زۆر زۆر لەوە گەورەترە".\nپەیامەکەی ئارام قادر خەبات ئه‌ندامى سه‌ركردایه‌تى یه‌كێتى\nهەڤالانی بەڕێزی دەستەی کارگێر و بەڕێزان ئەندامانی مەکتەبی سیاسی و بەرێز هەڤالانی سەرکردایەتی\nوادیارە بڕیارە دەستەی کارگێری و مەکتەبی سیاسی لە سەر دانانی سه‌رۆكێكى نوێى بۆ هاوپه‌یمانیه‌كه‌مان لەگەل گۆڕان بۆ هەلبژاردن کۆببێتەوە.\nهەڤاڵانی دەستەی کارگێر و مەکتەبی سیاسی\nتکایە....ئاگادار بن ئەو بڕیارە مەترسی گەورەی دەبێت بۆ ئەنجامی هەلبژاردنەکان و هەروەها دەبێتە هۆی زیاتر بێ هیوا بوونی جەماوەر لە چارەسەر بونی کێشەکان\nبۆیە تکایە با لەبەر خاتری یەکیتی و شاد کردنی دڵی جەماوەرەکەمان وسەرکەوتنمان لە هەلبژاردنەکان و داواکاری و تکایی بەردەوامی ئەو هەموو کادیرو جەماوەر و بنەمالەی شەهیدان و پێشمەرگەو تێکۆشەران\n1.نێوانگیریەکانمان و کۆبونەوەکانمان لە ئێستادا زۆر زۆر گەرمترو گەورەتر وبەرفراوانتر بکەین بۆ نێوانگیری بەڕێزان کاک لاهور و کاک بافل بە ئامانجی کۆتایی هێنان بەو کێشەیە...جا کێشەکە چەندە گەورە بێت دڵنیا بن یەکیتی و ئایندەی یەکیتی زۆر زۆر لەوە گەورەترە...\nهەڤالان پێویستە ئەوە باش بزانین کە یەکیتیەکەمان لاواز بوو هەموومان بێ هێز و لاواز دەبین...\nبەرپرسیاریەتی هەرە گەورەش لەسەر شانی ئێمەیە دوایی کۆنگرەی چوار\n2.هەڤالان تکایە بە هیچ شێویەک دەست لە کار کێشانەوەی کاک لاهور لە سەرۆکایەتی هاوپەیمانیەکە قبول مەکەن چونکە دڵنیا بن کاردانەوەی زۆر خراپی لە ناو جەماوەردا دەبێت و هەروەها وەک لەسەرەتادا باسم کرد دووبارەی دەکەمەوە ئەوەندەیی دیکەش خەڵک و جەماوەر بێ هیوا دەبن لە چارسەر بوونی کێشەکان و ڕێکەوتنی کاک بافل و کاک لاهور...\n3.بەڕێزانی لێپرسراوی مەلبەندەکان و فەرماندە سەربازیەکان و کادیران ...\nتەنانەت هەموو هەڤالانی بەڕێزی دەستەی کارگێرو م.س و لێپرسراوی مەکتەب و بۆردەکان و هەڤالانی بەڕێزی سەرکردایەتی و هەموو لایەکمان شاهیدو ئاگاداری نیگەرانی زۆرو بێ شوماری خەڵک و جەماوەر و کادیرانین لەو دۆخە... بۆیە\n4. هەڤالانی ئازیز\nسوێند بەخودا تەنها و تەنها نیگەرانی و دڵتەنگی برای خۆتان هەر وەک ئێوەی بەڕێز...\nتەنها ئایندەی یەکێتیەکەمە و ... بەس\nخزمەتکاری یەکێتی و جەماوەری قارەمانی ی.ن.ک\nو خەلکی تێکۆشەری کوردستان .....


سەرۆکی لیژنەی دارایی لە پەرلەمانی کوردستان ڕایگەیاند، لە هەفتەی داهاتوودا ڕاپۆرتی لیژنەکەیان لەسەر پڕۆژەیاسای چاکسازی تەواو دەبێت و لە هەفتەی دواتریشدا پەرلەمان خوێندنەوەی دووەمی بۆ دەکات، ئاماژەی بەوەشکرد، هەر لەم مانگەدا پڕۆژەیاساکە پەسەند دەکرێت و دەخرێتە بواری جێبەجێکردنەوە.\nزیاد جەبار، سەرۆکی لیژنەی دارایی لە پەرلەمانی کوردستان بە ناس کوردی ڕاگەیاند: “بەهۆی کارەکانی لیژنەی دارایی لەسەر پڕۆژەیاسای چاکسازی زیاترە، بۆیە هێشتا ڕاپۆرتەکەمان تەواو نەبووە، بەڵام تاوەکو 8ی کانونی دووەم، واتە لە هەفتەی داهاتوودا ڕاپۆرتەکەمان لەسەر پڕۆژەکە تەواو دەکەین”.\nوتیشی، لەدوای تەواوبوونی ڕاپۆرتەکان ئاڕاستەی دەستەی سەرۆکایەتی پەرلەمان دەکرێت و لە هەفتەی چاوەڕاندەکرێت لە هەفتەی داهاتووتردا پڕۆژەیاساکە بخرێتە کارنامەی دانیشتنی پەرلەمانەوە و خوێندنەوەی دووەمی بۆ بکرێت.\nسەرۆکی لیژنەی دارایی ئاماژەی بەوەشکرد، لەماوەی ئەو مانگەی کە کارەکانی پەرلەمانی بۆ درێژکراوەتەوە، بە دڵنیاییەوە پڕۆژەیاسای چاکسازی پەسەند دەکرێت و دەخرێتە بواری جێبەجێکردنەوە.\nڕۆژی 11ی کانونی یەکەمی 2019، پڕۆژەیاسای چاکسازی لە ئەنجومەنی وەزیران پەسەندکرا و ڕۆژی دواتریش ڕەوانەی پەرلەمانی کوردستان کرا، دواتریش ڕۆژی دووشەممە 16ی کانونی یەکەمی 2019 لە پەرلەمانی کوردستان خوێندنەوەی یەکەم بۆ پڕۆژەیاساکە کرا.


کۆماری کوردستان له روانگه‌ی که‌سایه‌تی‌یه‌کی بیانی‌یه‌وه\nرۆزوێڵت: کۆماری کوردستان یه‌کێک له رووناکترین رووداوه‌کانی مێژووی هاوچه‌رخی رۆژهه‌ڵاتی نێوه‌ڕاسته\nنووسینی: ره‌شید حه‌یده‌ری\n١٦ی ژانویه‌ی ٢٠٠٤\nمێژووی خه‌باتی ره‌وا و ئازادیخوازانه‌ی نه‌ته‌وه‌که‌مان گه‌لێک رووداوی به‌شکۆ و پرشینگداری له لاپه‌ڕه‌کانی‌دا تۆمار کردووه که له‌نێو دڵی ئه‌ویندارانی ئازادی و رزگاریی کوردستان‌دا جێگایان به‌رزه و هه‌رده‌م به رێزه‌وه یادیان ده‌کرێته‌وه. یه‌کێک له‌و رووداوه مه‌زنانه، دامه‌زرانی کۆماری پڕشکۆی کوردستانه. له‌دایک بوونی کۆماری کوردستان، بێگومان یه‌کێک له ده‌سکه‌وته هه‌ره پڕبایه‌خه‌کانی جووڵانه‌وه‌ی نه‌ته‌وایه‌تیی گه‌لی کورد له سه‌ده‌ی بیسته‌م دایه.\nئه‌گه‌ر ئه‌وڕۆ رۆڵه‌کانی گه‌لی کورد شانازی به بوونی کۆماری کوردستانه‌وه ده‌که‌ن و به سه‌ربه‌رزی‌یه‌وه یادی ده‌که‌نه‌وه، ئه‌وا شانازیی گه‌وره‌تر بۆ حیزبی دامه‌زرێنه‌ری کۆماری کوردستان، حیزبی دیموکراتی کوردستانی ئێران، ده‌گه‌ڕێته‌وه که سه‌ره‌ڕای دواکه‌وتوویی کۆمه‌ڵگای ئه‌و ده‌می کوردستان و نزم بوونی ئاستی وشیاریی نه‌ته‌وایه‌تی، توانی به لێهاتوویی و لێزانیی که‌م وێنه‌ی خۆی و پێشه‌واکه‌ی، حکوومه‌تێک دابمه‌زرێنێ که ئه‌وڕۆ پاش تێپه‌ڕ بوونی زیاتر له نیو سه‌ده، هێشتا لایه‌نه به‌رز و پرشینگداره‌کانی جێگای سه‌رنج و لێ‌ورد بوونه‌وه‌ن و بۆ ئه‌وه ده‌بن تا گه‌ییشتن به لووتکه‌ی به‌رزی ئاوات و ئامانجه‌کانی گه‌ل، وه‌ک چرای رووناک که‌ره‌وه‌ی رێگای خه‌بات که‌ڵکیان لێ وه‌ربگیرێت.\nئه‌گه‌ر چی شه‌هیدی نه‌مر دوکتور قاسملوو، به‌وردی له‌سه‌ر کۆمار لێکۆڵینه‌وه‌ی کردووه و هه‌موو لایه‌نه‌کانی، به‌تایبه‌ت لایه‌نه به‌رز و پرشینگداره‌کانی خستووه‌ته روو، به‌ڵام به‌و حاڵه‌ش ئاوڕدانه‌وه له نووسراوه‌ی مێژوویی نووسه‌رانی غه‌یره کورد له‌سه‌ر ئه‌و کۆماره دیموکراته‌ی کوردستان، کێش و قورسایی خۆی هه‌یه.\nیه‌کێک له‌و که‌سایه‌تی‌یه بیانی‌یانه‌ی له‌سه‌ر کۆماری کوردستان نووسیویه‌تی و ده‌کرێ وه‌ک سه‌رچاوه‌یه‌کی مێژوویی به‌نرخ بۆ وه‌ده‌ست خستنی زانیاری له‌سه‌ر کۆمار سه‌یری بکرێت، "ئارچی رۆزوێڵت"ه. گرینگیی نووسراوه‌که‌ی رۆزوێڵت‌مان کاتێک زیاتر بۆ ده‌رده‌که‌وێت که بزانین ناوبراو له سه‌رده‌می کۆماردا ژیاوه و بۆ خۆی له نێزیکه‌وه شاهیدی کۆماری شکۆداری کوردستان بووه.\n" رۆزوێڵت له مانگی مارسی ١٩٤٦ تا مانگی فیوریه‌ی ١٩٤٧ وه‌ک یاریده‌ده‌ری کارداری نیزامیی وڵاته یه‌کگرتووه‌کانی ئامریکا له تاران کاری کردووه. له‌و ماوه‌یه‌دا لێکۆڵینه‌وه‌یه‌کی تایبه‌تیی له‌سه‌ر هه‌لومه‌رجی کورد کردووه و یه‌کێک له‌و چوار ئامریکایی‌یانه بووه له ماوه‌ی ته‌مه‌نی کورتی کۆماری کوردستان‌دا سه‌ردانی مهابادیان کرد".\nرۆزوێڵت له نامیلکه‌که‌ی‌دا له ژێر ناوی "کۆماری کوردستان له مهاباد" که به‌شێکه له کتێبێکی گه‌وره‌تر به ناوی "گه‌لی بێ وڵات"، باسی کۆمار ده‌کات و ئه‌وه‌ی لێره‌دا ئاماژه‌ی پێ ده‌کرێت بریتی‌یه له هیندێک له لایه‌نه دره‌وشاوه‌کانی کۆمار و که‌سایه‌تیی به‌رزی پێشه‌وا له روانگه‌ی ئه‌و نووسه‌ره بیانی‌یه‌وه:\nکۆماری کوردستان هه‌م سه‌ربه‌خۆ بوو و هه‌م خاوه‌نی سیمایه‌کی نه‌ته‌وه‌یی بوو\nرۆزوێڵت له ده‌سپێکی نامیلکه‌که‌ی‌دا ده‌نووسێ:\n"خه‌ونی ناسیۆنالیسته‌کانی کورد، کوردستانی سه‌ربه‌خۆ، له دیسامبری١٩٤۵ تا دیسامبری ١٩٤ تا راده‌یه‌کی که‌م له ئێران‌دا وه‌دی هات."\nئه‌م وته‌یه‌ی رۆزوێڵت دوو راستیی حاشاهه‌ڵنه‌گر له‌سه‌ر کۆماری کوردستان ده‌رده‌خات. یه‌که‌م ئه‌وه که کۆماری کوردستان کۆمارێکی سه‌ربه‌خۆ بووه و به ده‌سه‌ڵاتی ناوه‌ندی‌یه‌وه نه‌به‌سراوه‌ته‌وه. به‌و پێیه‌ش، به‌ڕێوه‌به‌رانی کۆمار خاوه‌نی سه‌ربه‌خۆیی سیاسی بوون و بۆ خۆیان و دوور له گوشار و به گوێ‌دا چرپاندنی ده‌سه‌ڵاتی ناوه‌ندی، له‌سه‌ر مه‌سه‌له جۆراوجۆره‌کانی ناوچه‌کانی ژێر ده‌سه‌ڵاتی خۆیان بڕیاریان داوه و به گوێره‌ی توانا جێبه‌جێ‌یان کردوون. راستیی دووه‌م ئه‌وه‌یه که کۆماری کوردستان به ته‌نیا مڵکی حیزبی دامه‌زرێنه‌ری ئه‌و کۆماره، واته حیزبی دیمۆکراتی کوردستانی ئێران یان خه‌ڵکی ئه‌و پارچه‌یه‌ی کوردستان نه‌بووه. به‌ڵکوو خاوه‌نی سیمایه‌کی نه‌ته‌وه‌یی گشتی بووه و له‌به‌ر ئه‌وه‌ش باوه‌شی بۆ هه‌موو کوردێکی نیشتمانپه‌روه‌ری پارچه‌کانی دیکه‌ی کوردستان کردووه‌ته‌وه که روویان تێ کردووه و ئه‌وانیش له‌به‌رامبه‌ردا کۆماریان به ده‌سکه‌وتی خۆیان زانیوه و به وه‌دیهاتنی خه‌ونی له‌مێژینه‌ی خۆیان، با به نیوه‌چڵیش بووبێت، سه‌یریان کردووه.\nکۆماری کوردستان خۆشه‌ویستی کۆمه‌ڵانی خه‌ڵک بوو\nرۆزوێڵت بۆ ئه‌وه‌ی نیشان بدات که کۆماری کوردستان ده‌سه‌ڵاتێکی گه‌لی بووه و له نێو دڵی کۆمه‌ڵانی خه‌ڵک‌دا جێگایه‌کی به‌رزی هه‌بووه، کوشتنی به کۆمه‌ڵی کاربه‌ده‌ستانی حکوومه‌تی ئازه‌ربایجان له لایه‌ن خه‌ڵکی ئه‌و ناوچه‌یه‌وه به نموونه دێنێته‌وه و له‌گه‌ڵ ده‌سه‌ڵاته‌که‌ی پێشه‌وای نه‌مردا به‌راوردی ده‌کات و ده‌نووسێ:\n"جیاوازی‌یه‌کی به‌رچاو له نێوان حکوومه‌تی قازی محه‌مه‌د و حکوومه‌تی ئازه‌ربایجان‌دا هه‌بوو که پێویسته وه‌ک سه‌رکه‌وتنێک بۆ مهاباد ئاماژه‌ی پێ بکرێت. له هه‌موو شوێنێکی ئازه‌ربایجان‌دا، هه‌ر که یه‌که‌م نیشانه‌ی هه‌ره‌س هێنانی حکوومه‌تی ئازه‌ربایجان ده‌رکه‌وت، جووتیاران، کرێکاران و دووکانداران دیموکراته‌کانی ئازه‌ربایجانیان قه‌تڵوعام کرد. ئه‌م دژکرده‌وه‌یه به‌ڕوونی رق و تووڕه‌یی خه‌ڵکی له حکوومه‌تی ئازه‌ربایجان پیشان ده‌دا. به‌ڵام له مه‌هاباد، هه‌موو شتێک به هێمنی تێپه‌ڕی. ئه‌وه له حاڵێک دا بوو که حکوومه‌تی ئازه‌ربایجان خاوه‌نی ده‌زگای پۆلیسی به‌هێز بوو بۆ به‌ربه‌ره‌کانێ له‌گه‌ڵ کاره‌ساتی چاوه‌ڕوان نه‌کراودا. له حاڵێک‌دا قازی محه‌مه‌د ته‌نانه‌ت ئه‌و ده‌زگایه‌شی نه‌بوو. ئه‌م کرده‌وه‌یه راستیی ئه‌و راپۆرتانه ده‌سه‌لمێنێ که حکوومه‌تی قازی محه‌مه‌د خۆشه‌ویست بوو – هه‌ر هیچ نه‌بێ له پێته‌خته‌که‌ی‌دا."\nپێشه‌وا قازی ره‌مزی خه‌باتی نه‌ته‌وایه‌تیی کورد و هۆگری گه‌لانی جیهان بوو\nرۆزوێڵت سه‌باره‌ت به که‌سایه‌تیی به‌رزی پێشه‌وا قازی ده‌نووسێت:\n"ئه‌و که‌سانه‌ی ده‌رفه‌تی چاوپێکه‌وتن له‌گه‌ڵ قازی محه‌مه‌دیان بۆ ره‌خسا بوو نه‌یانده‌توانی خۆ له کاریگه‌ریی که‌سایه‌تیی ناوبراو ببوێرن و زۆر زوو تێده‌گه‌ییشتن که له‌به‌ر چی (ئه‌و که‌سایه‌تی‌یه) له هه‌موو شوێنێک‌دا بووه به ره‌مزی خه‌باتی نه‌ته‌وایه‌تیی کورد".\nرۆزوێڵت له درێژه‌ی باسه‌که‌ی‌دا ده‌نووسێت:\n"قازی محه‌مه‌د پیاوێکی کورته‌باڵای په‌نجا ساڵه‌یه و کۆتێکی نیزامیی کۆنی له‌به‌ردایه. چه‌هره‌یه‌کی زاهیدانه‌ی به ردێنێکی ته‌نکه‌وه هه‌یه و له‌به‌ر ئێشی زگ ره‌نگی روخساری به ئاسته‌م زه‌ردیی پێوه دیاره".\nپاشان درێژه ده‌داتێ و ده‌نووسێ:\n"قازی نه سیگاری ده‌کێشا و نه ده‌یخوارده‌وه و زۆریش که‌مخۆر بوو. ده‌نگی به‌رز نه‌ده‌کرده‌وه و خاوه‌ن میلۆدی‌یه‌کی دڵنشین بوو. هه‌یبه‌تێکی ئارام به‌ڵام کاریگه‌ری هه‌بوو. وه‌ک که‌سێکی تا راده‌یه‌ک نێونه‌ته‌وه‌یی، هۆگری هه‌موو گه‌لانی جیهان بوو و زۆر زمانی ده‌زانی که له نێویاندا، ده‌توانین ئاماژه به رووسی، که‌مێک ئینگلێزی و هه‌روه‌ها زمانی سپرانتۆ بکه‌ین. له‌سه‌ر مێزه‌که‌ی به شێوه‌یه‌کی ئاسایی کتێبی رێزمان و به‌رهه‌می ئه‌ده‌بی به زمانی بێگانان دانرا بوون".\nپێشه‌وا و هاوه‌ڵانی ئامانجیان کوردستانی گه‌وره بوو\nرۆزوێڵت له‌سه‌ر که‌سایه‌تیی پێشه‌وا ده‌ڕوا و به‌م شێوه‌یه ده‌نووسێت:\n"قازی محه‌مه‌د وه‌ک پیاوێکی خاوه‌ن بڕوای به‌هێز ده‌هاته به‌رچاو و ئازایه‌تی و فیداکاریی تێدا ده‌بینرا که له‌گه‌ڵ رۆشنبیری و نه‌رم‌ونیانی‌دا ئاوێته ببوو. ناوبراو خوازیاری ئوتونومی له چوارچێوه‌ی ئێران‌دا بوو.\nبه‌و حاڵه‌ش، ناکرێ حاشا له‌وه بکه‌ین که قازی محه‌مه‌د و یارانی هه‌روه‌ها ئامانجی کوردستانی گه‌وره‌یان هه‌بوو و هیوادار بوون مهاباد بکه‌نه ناوه‌ندی جووڵانه‌وه‌ی نه‌ته‌وه‌یی و کولتووریی کورد".\nهۆکاری سه‌ره‌کیی رووخانی کۆماری کوردستان نه‌بوونی یه‌کێتی له نێو خودی کوردان‌دا بوو\nبه‌داخه‌وه کۆماری کوردستان نه‌یتوانی زیاتر له ١١ مانگ درێژه به ته‌مه‌نی پڕبه‌های خۆی بدات و سه‌ره‌نجام له‌لایه‌ن ده‌سه‌ڵاتدارانی تارانه‌وه بێبه‌زه‌یی‌یانه سه‌رکوت کرا و رێبه‌رانی کۆماریش، له سه‌رووی هه‌موویانه‌وه شه‌خسی پێشه‌وا قازی، له مه‌یدانی چوارچرای شاری مهاباد له سێداره دران.\nرۆزوێڵت له به‌شی کۆتایی نووسراوه‌که‌ی‌دا ئاماژه به‌و فاکته‌رانه ده‌کات که بوون به هۆی له نێو چوونی کۆمار و ده‌نووسێت:\n"دوا هه‌وڵی دامه‌زرانی ده‌وڵه‌تی کوردی به داگیر کردنی مهاباد له لایه‌ن ئێرانه‌وه کۆتایی پێ هات. وه‌ک جووڵانه‌وه‌کانی رابردوو، هۆکاری سه‌ره‌کیی رووخانی کۆماری کوردستان نه‌بوونی یه‌کێتی له نێو خودی کوردان‌دا بوو."\nهه‌روه‌ها رۆزوێڵت پشت به‌ستنی کورد به یه‌کێتیی سۆڤیه‌ت و وه‌ڵام نه‌دانه‌وه‌ی سۆڤیه‌ت به چاوه‌ڕوانی‌یه‌کانی کورد، به هۆکاری ده‌ره‌کیی رووخانی کۆمار داده‌نێت.\nناوبراو له‌و کاته‌دا که نه‌مانی کۆمار به زیانێکی گه‌وره ده‌زانێت که له جه‌سته‌ی جووڵانه‌وه‌ی میللیی کورد که‌وتووه، هه‌ر له‌و کاته‌دا به کۆتایی رێگا و کپ کردنه‌وه‌ی یه‌کجاریی ده‌نگی ئازادیخوازیی کوردی دانانێت:\n"رووخانی کۆمار گورزێکی کاریگه‌ر بوو له په‌یکه‌ری بزووتنه‌وه‌ی نه‌ته‌وایه‌تیی کورد. ئێستا نه کۆمه‌ڵه(ی ژ- ک) ماوه نه حیزبی دیمۆکراتی کوردستان. به‌شی زۆری رێبه‌رانی کورد یان مردوون یان زیندانی کراون یان له تاراوگه‌دا ده‌ژین. به‌ڵام ئه‌وه به مانای ته‌واو بوونی جووڵانه‌وه‌ی نه‌ته‌وایه‌تیی کورد نییه. لایه‌نگرانی کۆمار که‌سانێک بوون که ژماره‌یان له زیادبوون دایه. ئه‌وانه‌ش که دوژمنایه‌تیی کۆماریان ده‌کرد وا دیاره چاره‌نووس به‌ره‌و نه‌مانیان ده‌بات..."\nبه‌م جۆره ده‌بینین که رۆزوێڵت له رۆژانی ره‌شی رووخانی کۆماردا، به لێزانی‌یه‌کی که‌م وێنه‌وه داهاتووی جووڵانه‌وه‌ی نه‌ته‌وایه‌تیی کوردی خوێندووه‌ته‌وه و له‌سه‌ر ئه‌و باوه‌ڕه بووه که کاروانی خه‌باتی گه‌لی کورد سه‌ره‌نجام به دوا مه‌نزڵگه‌ی سه‌رکه‌وتن ده‌گات.\nکۆماری کوردستان یه‌کێک له رووناکترین رووداوه‌کانی سه‌ده‌ی بیسته‌م بوو\nکۆماری کوردستان لای رۆزوێڵت جێگایه‌کی به‌رزی هه‌یه. ئه‌وه‌ش، به ئه‌گه‌ری زۆر، ده‌گه‌ڕێته‌وه بۆ سه‌ردانی ناوبراو له مهاباد و له نێزیکه‌وه ئاشنا بوونی ئه‌و به که‌سایه‌تیی به‌رزی پێشه‌وا و کۆماری کوردستان. هه‌ر بۆیه به‌جێ‌یه به وته‌یه‌کی به‌نرخی دیکه‌ی ناوبراو له‌سه‌ر گرینگیی ئه‌و ئه‌زموونه دیموکراتیکه‌ی کورد کۆتایی به‌م باسه بهێنرێت:\n"په‌یدابوون و ره‌گداکوتانی کۆماری بچووکی کورد، مێژووی کورت و تۆفان ئاسای ئه‌و کۆماره و هه‌ره‌س هێنانی له‌ناکاوی، یه‌کێک له رووناکترین رووداوه‌کانی مێژووی هاوچه‌رخی رۆژهه‌ڵاتی نێوه‌ڕاسته"\nبه‌رز و پیرۆز بێت یادی کۆمار و پێشه‌وای کورد\nسه‌رچاوه‌ی ئه‌م نووسراوه‌یه:\nA people without a country - The Kurdish republic of Mahabad, 1946\nBy: Archie Roosevelt, Jr.


دواناڵد ترامپ بڕیارێكی كتوپڕی سەبارەت بە كشانەوەی هێزەكانی ولاتەكەی لە سوریا دەركرد،بە پێی بریارەكە بێت لە ماوەیەكی زەمەنی كە تا ئێستا دیارنیە چەند دەخایەنێت دەبێت 2200 سەرباز و شارەزای سەربازی خاكی سوریا و رۆژئاوای كوردستان بە جێبهێڵن كە ماوەی چەند ساڵە بۆ سەركردایەتیكردنی هاوپەیمانی لە دژی تیرۆرستانی داعش هێنراونەتە ئەو ناوچەیە.\nكشانەوەی هێزەكانی ئەمەریكا كە مشتومڕێكی یەكجار زۆری لە ئاستی ناوخۆ و دەرەوەی ئەمەریكای لێكەوتۆتەوە لێكەوتەی زۆر ئەرێنی دەبێت لەسەر ستراتیژی ئەمەریكا لە ناوچەكە لە لایەك و بە نیوەناچلی جێخێشتنی ئەو بەرنامەی كە ئەمەریكا لە ناوچەكە هەیبوو، ئەویش كۆتایهێنان بە رێكخراوی تیرۆرستی داعش.\nبڕیارەكەی ترامپ هێندە كتوپڕ دراوە لە ئێستادا دۆست و نەیارانی ئەمەریكا بە گومانەوە دەڕوانە بڕیارەكە، روسیا و توركیا و تەنانەت خودی سوریاش متمانەیان بە بڕیارەكە نیە، هەرچی هاوپەیمانەكانی ئەمەریكایە لە رۆژئاوا بە بریارەكە نیگەرانن، بۆیەكەم جارە هەست بەوە دەكرێت كە ئەورپیەكان بەتایبەت بەریتانیا لەگەڵ بڕیارێكی ئەمەریكا تەبا نەبێت و فەرەنسا و ئەلمانیش تەواو نیگەرانن، لە هەمووشی گرنگتر هەلوێستی ئیسرائیلە كە تەواو نیگەرانی پێوەدیارە.\nلە ئاستی ناوخۆی ئەمەریكاش بڕیارەكەی ترامپ بەرەی دیموكرات و كۆماریەكانی یەكخستووە هەردوو لا بەو بریارە نیگەرانن، لە كۆنگرس ئیمزا دژی بڕیارەكە كۆدەكرێتە و خەریكە كابینەی حكومەتیش پەكی دەكەوێت بەتایبەت دوای دەستكێشانەوەی جیم ماتێس وەزیری بەرگری ئەمەریكا.\nلە رۆژئاوای كوردستانیش شەرڤانان پێیان وایە كە ئەمەریكا خەنجەری ژەهراوی لێداون وە بەبێ هەماهەنگی لەگەل ئەوان ئەمەریكا وا پشت لە ئەو هێزە دەكات ساڵانێكە شەر بۆ كۆتایهێنان بە تیرۆرستی داعش دەكات.\nوێڕای ئەو هەموو كاردانەوەیە زۆرێك لە چاودێران بە گومانن كە بڕیارەكەی ترامپ هەلگرتنی چرای سەوز بێت بۆ ئەوەی توركیا ئەوەی ناوی ناوە لە نەخشە رێگای منبج بە پراكتیك جێبەجێی بكات.\nدوای بڕیاری كشانەوەی هێزەكانی ئەمەریكا توركیا رۆژانە هێز لەسەر سنورەكانی رۆژئاوای كوردستان كۆدەكاتەوە وە ناشی شارێتەوە كە ئامادەسازیەكانی سوپای ولاتەكەی بۆ داگیركردنی رۆژئاوای كوردستانە كە ئەو ناوی ناوە نەخشە رێگای منبج.\nساڵی پار روسیا ئەو چرا سەوزەی بۆ سوپای توركیا هەلكرد، تا عەفرین و دەوروبەری داگیربكات، وێڕای شەش مانگ لە بەرخۆدانی قارەمانانەی شەڕڤانان لەو دەڤەرە، بەڵام بەهۆی نابەرابەری لە ئاست و ئیمكانیاتی چەك و تەقەمەنی هێزەكانی توركیا كە لەلایەن دەیان رێكخراوی تیرۆرستی پشتیوانی لێدەكرا، هەروەها هێزەكانی شەرڤانان سەرەنجام توركیا توانی ئەو ناوچەیە داگیربكات.\nپرسیارەكە لێرەیە ئایا هەمان سیناریۆی عەفرین لە دەڤەرەكانی تری رۆژئاوای كوردستان دووبارە دەبێتەوە، ئەمەریكا هێشتا بە تەواوەتی نەكشاوەتەوە و فشارەكان بۆ پاشەكشە پێكردنی ترامپ زۆرن، بەڵام پێناچێت ترامپ بچێتە ژێرباری فشارەكان، ماوە بزانین ئەورپا بە گشتی و فەرەنسا بە تایبەتی چی بۆ رۆژئاوا دەكات.\nتوركیا ئەو كارەی بۆ بچێتە سەر بە ئاسانی دانانیشێت و مەترسی لەسەر باشووری كوردستانیش درووست دەبێت، بۆیە دەبێت هەموو هەوڵەكان لە ئاستی ناوحۆ و دەرەوە بۆ رێگری كردن لە هەلكردنی چرای سەوز بێت كە بۆ توركیا هەڵكرێت ئەگینا كارەسات لە ناوچەكە درووست دەكات.\n12/27/2018 10:51:06 PM


پۆلیس به‌دوای ئه‌و پیاوه‌دا ده‌گه‌ڕێت كه ئه‌ڵقه‌ی ده‌ستگیراندارییه‌كه‌ی ونكرد\nپۆلیسی ئه‌مریكا به‌دوای ئه‌و پیاوه‌دا ده‌گه‌ڕێت كه ئه‌ڵقه‌ی ده‌ستگیراندارییه‌كه‌ی ونكرد\nپۆلیسی نیویۆرك به دوای ئه‌و پیاوه‌دا ده‌گه‌ڕێت كه له ساتێكی رۆمانسیدا ئه‌ڵقه‌ی ده‌ستگیراندارییه‌كی ون كرد.\nپۆلیسی شاری نیویۆرك به دوای پیاوێكدا ده‌گه‌ڕێت كه داوای هاوسه‌رگیری له خۆشه‌ویسته‌كه‌ی كرد و ویستی ئه‌ڵقه‌ی ده‌ستگیرانداری بكاته په‌نجه‌ی، به‌ڵام له به‌دبه‌خی ئه‌ڵقه‌كه كه‌وته ئاوه‌ڕۆیه‌كه‌وه.\nپۆلیس توانی ئه‌ڵقه‌كه بدۆزێته‌وه و ئێستا ده‌یه‌وێت بیگه‌ڕێنێته‌وه بۆ پیاوه‌كه و ده‌ستگیرانه‌كه‌ی.\nله گرته‌ی ڤیدیۆیی كامێراكانی چاودێری ئه‌و ساته رۆمانسییه‌دا پیاوه‌كه ده‌ركه‌وته‌وه كه به‌بێ هوده به‌دوای ئه‌ڵقه‌كه‌دا ده‌گه‌ڕێت.\nدوای وردبوونه‌وه‌ی پۆلیس له وێنه‌كان توانی ئه‌ڵقه‌كه بدۆزێته‌وه و له ئێستادا به‌دوای ئه‌و دوو خۆشه‌ویسته‌دا ده‌گه‌ڕێت و ئاگادارییه‌كی بڵاوكرده‌وه و داوا له‌و دوو كه‌سه ده‌كات سه‌ردانی بنكه‌ی پۆلیس بكه‌ن بۆ وه‌رگرتنه‌وه‌ی ئه‌ڵقه‌كه.\nرووداوه‌كه به‌ر له نیوه‌شه‌وی هه‌ینی روویدا و پۆلیس راسته‌وخۆ گرته‌ی ڤیدیۆییه‌كه‌ی بڵاویكرده‌وه كه تیایدا كچێك ده‌سته‌كانی ده‌خاته سه‌ر ده‌موچاوی تا هاوڕێ كوڕه‌كه‌ی ئه‌ڵقه‌ی ده‌ستگیرانداری بكاته په‌نجه‌ی، به‌ڵام ئه‌ڵقه‌كه‌یان لێده‌كه‌وێته ئاوه‌ڕۆیه‌كه‌وه و پێكه‌وه به‌دوایدا ده‌گه‌ڕێن، به‌ڵام به‌بێ ئه‌نجام.\nدواتر پیاوه‌كه ده‌كه‌وێته سه‌رزه‌وی بۆ ئه‌وه‌ی ئه‌ڵقه‌كه ده‌ربهێنێته‌وه به‌ڵام نایدۆزێته‌وه.\nله به‌ختی ئه‌و دوو خۆشه‌ویسته پۆلیسی نیویۆرك سه‌ری ئاوه‌ڕۆكه‌یان هه‌ڵدایه‌وه و ئه‌ڵقه‌كه‌یان ده‌رهێنا و له ئێستادا به‌دوای خاوه‌نه‌كانی ده‌گه‌ڕێن.\nپۆلیسی نیویۆرك له تۆڕی كۆمه‌ڵایه‌تی تویته‌ر وێنه‌ی ئه‌ڵقه‌كه‌ی بڵاوكرده‌وه و نووسیویه‌تی: "ئه‌مه ئه‌و ئه‌ڵقه‌یه كه دۆزیمانه‌وه و پاكمان كرده‌وه".


Home›هەواڵ›کوردستان›هەڕەشەی مانگرتنی دەوام لە نەخۆشخانەکانی کۆرۆنای سلێمانی دەکرێت\nکۆنگرەی رۆژنامەنووسی لقی سلێمانی سەندیکای پزیشکانی کوردستان\nلقی سلێمانی سەندیکای پزیشکانی کوردستان هۆشداری دەدات ئەگەر حکومەتی هەرێم بەدەم داواکارییەکەیانەوە نەچێت و پشتگوێ بخرێت نەخۆشخانەکانی کۆرۆنا لە سنووری پارێزگای سلێمانی بایکۆت دەکەن.\nهاوژین عوسمان سەرۆکی لقی سلێمانی سەندیکای پزیشکانی کوردستان بە SNNی راگەیاند: “مۆڵەتی 48 کاتژمێر دەدەینە حکومەتی هەرێم کە مووچەی کارمەندانی تەندروستی دابەش بکات”.\nوتیشی: “ئەگەر لەو ماوەیەدا مووچەی کارمەندانی تەندروستی دابەشنەکرێت، لە سەرتاسەری ناوەندەکانی تەندروستی بە نەخۆشخانەکانی کۆرۆناشەوە، بایکۆتی دەوام رادەگەیەنین”.\nناوبراو ئاماژەی بە خراپی رەوشی کارمەندانی تەندروستی کردووە و رایگەیاندووە: “تا ئێستا دەوروبەری 100 پزیشک و کارمەند و شۆفێری ئەمبوڵانس لە پارێزگای سلێمانی تووشی کۆرۆنا بوون، ئێمە لە شەڕێکی راستەوخۆداین دژ بە کۆرۆنا”.\nئەوەشی خستەڕوو: “حکومەت کێشەی زۆرە، بەڵام پێویستە سەرەتا کێشەکانی کەرتی تەندروستی چارەسەربکات چونکە کەرتی تەندروستی کێشە و گرفتی زۆرە و لە ئێستادا بەهۆی ئەم بارودۆخەوە بەتەنیا داواکارییەکانمان لە مووچەدا کۆکردووەتەوە”.\nسەبارەت بە قەزا و ناحیەکانی پارێزگای سلێمانی، هاوژین عوسمان وتی: “زۆربەی نەخۆشخانەکان داخراون و ئەوانەشی کە بە کراوەیی ماونەتەوە کارمەندانی تەندروستی بە تەکلیف لەسەر کارەکانیان ماونەتەوە”.\nهەر كەسێك لەهەر پلەوپۆستێكدا بێت بڵێت سلێمانی داهات ناگەڕێنێتەوە، بۆ بەلاریدابردنی ڕای گشتییە


ئاست و ضؤنايةتيي "دةنطوباس" لة راطةياندني كورديدا ... هاورِيَ باخةوان\nدةنطوباس يان هةوالَ، ثيَناسةي رووداويَكة كة روودةدات. هةنديَك جار ئةو ثيَناسةية ئاشكرا ناكريَت و هةر بةنهيَني دةميَنيَتةوة و نابيَتة دةنطوباس.\nبلآوبوونةوة و دةستكةوتني ئةو دةنطوباسانةي "كة بؤمان هةية بيبيستين" لة رؤذطاري ئةمرِؤماندا طةليَك ئاسانة و هؤيةكةشي بةزؤري دةطةرِيَتةوة بؤ ثيَشكةوتني كةنالَةكاني راطةياندن و خيَراييان. هةربؤية هةر دةنطوباسيَك كة ئةمرِؤ بيسترا، بؤ رؤذي سبةينيَ باسي ناكريَتةوة، مةطةر دةنطوباسةكة طةليَك طرنط و كاريطةر بيَت.\nئةم خيَراييي بلآوبوونةوة و دةستكةوتني دةنطوباسة تارِادةيةك راطةياندني كورديشي طرتووةتةوة، بةلآم ديارة وةك ثيَويست نيية، هؤيةكةشي ئةوة نيية كة راطةياندني كوردي بيَبةشة لةو ثيَشكةوتنةي كة راطةياندن بةطشتي بةخؤيةوة بينيوة. راطةياندني كورديش وةكو ئةواني تر كةم تا زؤر تةكنؤلؤذياي نويَ بةكارديَنيَت بؤ وةدةستهيَنان و ثةخشي هةوالَةكان. بةلآم دةستكةوتني ئةو دةنطوباسانة زؤرتر وةرطرتنة لة لايةني سيَيةمةوة، نةك راطةياندني كوردي خؤي لة ريَطاي كارمةندة راطةياندنةكاني خؤيةوة وةدةستي بهيَنيَت.\nلة رؤذاني جةنطي رزطاريي ئيَرِاق، دةنطوباسةكان زؤر طرنط بوون، كةضي راطةياندني كوردي زؤرينةي هةرة زؤري دةنطوباسةكاني جةنطي لة لايةني سيَيةمةوة وةردةطرت، تةنانةت ئةو رووداوانةشي كة لة كوردستاندا روويدةدا، هةر لةلايةني سيَيةمةوة وةرياندةطرت و هةنديَك جار لة كةنالَة عةرةبييةكان و خؤرئاواييةكانةوة كوتةيةكيان دةكردة كوردي و بلآوياندةكردةوة! .\nئيَستا لة كوردستان دةيان "رؤذنامة" دةردةضن، ئةمانة ئةطةرضي دووان يان سييانيان بة تةواوةتي رؤذنامةن و هةموو رؤذيَك دةردةضن، ئةواني تريش كة هةفتةنامة و نيومانطنامة و مانطنامة و وةرزنامة و هةنديَكيان "دريَذتريش"نامةن! كةضي هةر بةخؤيان دةلَيَن رؤذنامة. ئةم "رؤذنامانة" زؤرينةيان لاثةرِةيةك يان زؤرتريان تةرخانكردووة بؤ بلآوكردنةوةي هةوالَ و دةنطوباسةكان. زؤربةشيان دووبارةن.\nبؤ نموونة رؤذنامةكاني كوردستاني نويَ و خةبات كة رؤذانة دةردةضن، بةردةوام هةوالَة نويَيةكان، يان هةوالَةكاني رؤذيَك ثيَشتر بلآودةكةنةوة، ديارة مةبةستم لةو هةوالآنة نيية كة زياني بؤ ثةزةكان هةية! . باواي دانيَين هةوالَيَكي ئةمرِؤ "طيراني دوو لاوي كوردة لةلايةن داطيركةري سوورياوة". كةضي ثاش دوو رؤذي تر رؤذنامةي ميديا لةلاثةرِة يةكيدا هةمان هةوالَي بلآوكردووةتةوة. دواي ميديا يان ثيَشتر رؤذنامةي هاوولآتيش لة مانشيَتيَكي خؤيدا نووسيوويةتي "طيراني دوو لاوي كورد لةلايةن سوورياوة". ثاش شةش رؤذي تر رؤذنامةي هةوالَ هةمان هةوالَ بلآودةكاتةوة و ئنجا رؤذنامةي نيَوةند و جةماوةر و ئةواني تريش كة هةوالَةكة كؤن بووة و سوواوة و لة هةوالَ و دةنطوباس ضووةتة دةرةوة و بووةتة ميَذوو! ، كةضي ئةوانيش هةمان هةوالَمان ثيَدةفرؤشنةوة. بةكورتي و لةبةرئةوةي ئةو رؤذنامانة لة هةمان كاتدا و بةيةكةوة دةرناضن هةمان هةوالَمان بةضةندين شيَواز و ريَنووس و رةنط و فؤنتةوة بؤ دةلَيَنةوة. ئةمة وايكردووة كة هةوالَةكة ئةو بايةخةي نةميَنيَت و لة ضؤنايةتيي هةوالَةكة بهيَنيَتة خوارةوة.\nسوواني ئةو هةوالآنة و زؤرباسكردنيان لة ئاست و ضؤنايةتييان ديَنيَتة خوارةوة و مةرجيش نيية ئةو بلآوكراوانة خؤيان بة بلآوكردنةوةي ئةو دةنطوباسة بيستراوانةوة خةريك بكةن، لةجيَي ئةوانة هةر باس و نووسين زؤرة. بؤ نموونة ئةطةر رووبةرِوويةك لةطةلَ يةك لةو هةزاران ئاوارانة و بلآوكردنةوةي خةمةكانيان بكةن زؤر لةو دةنطوباسة سوواوانة باشترة. وتاريَك وةربطيَرِن و بلآويبكةنةوة زؤر لةوة باشترة بؤ دةيةمين جار هةوالَيَك بلآوبكةنةوة.\nئةلَتةرناتيظ زؤرة و خؤزطة ئةو رؤذنامانة بيريَكيان لة دووبارة و سيَبارة و دةبارة نةكردنةوةي دةنطوباسةكان دةكردةوة. .


ڕاگه‌یه‌نراوه‌ی نوێی جیهانی خێزانی | پایگاه اطلاع رسانی اصلاح\nنامه‌ی باوكێك بۆ منداڵه‌كه‌ی (13,712)\nبەشی کوردی ماڵپەری ئیسلاح\nجگه له چاكسازی ڕاگه‌یاندن و ته‌كووزی دانیشتنه فره‌كانی ڕێكخراوه‌یی و ناوخۆیی، به مه‌به‌ستی ناسینی به‌نده‌كانی ئه‌و ڕاگه‌یه‌نراوه و نیشان دانی هه‌ڤیازییه‌كانی له مه‌ڕ به‌ڵێننامه‌ی سیداو و...\nبه‌ڕێز دوكتۆر به‌یان تۆفیق، وه‌زیری پێشووی بنه‌ماڵه له ئێڕاق، ئه‌و به‌ڵێننامه‌ی له دانیشتنێك‌دا كه به بڕێوبه‌رایه‌تی دوكتۆر عه‌لی مه‌حیێدین قه‌ره‌داغی؛ ئەمینداری گشتیی یه‌كێتی زانایانی موسوڵمان و جێگری سه‌رۆكی شوڕای فەتوا و توێژینه‌وه‌ی ئوروپا به‌ڕێوه چوو، خوێنده‌وه. ئه‌و كۆنفڕانسه به به‌ڕێوبه‌رایه‌تی دوكتۆر قه‌ره‌داغی و ئه‌ندامه‌تی مامۆستا عه‌لی قورت؛ سه‌رۆكی یه‌كێتی ڕێكخراوه‌كانی ناوخۆیی له جیهانی ئیسلامی، مامۆستا عه‌بدولمه‌جید نه‌ججار؛ ئه‌ندامی لێژنه‌ی ده‌سپاكی یه‌كێتی جیهانی و سه‌رۆكی شاندی زانستی و ڕێكخراوه‌ی كۆنفڕانس، به‌ڕێز دوكتۆر نه‌زیهه مه‌عاریج؛ سه‌رۆكی شاندی ژنان له یه‌كێتی جیهانی و تاقمێك له لێهاتووان، زانایان، توێژه‌ران، كه‌سایه‌تی و پسپۆڕان و ڕێكخراوه‌كانی جیهانی په‌یوه‌ندیدار به بواری بنه‌ماڵه، ژنان، منداڵان و كارناسانی قانوونی و كۆمه‌ڵایه‌تی، به‌ڕێوه چوو.\nدەقی ئه‌و ڕاگه‌یه‌نراوه‌ی كه له‌لایه‌ن كۆنفڕانسی جیهانی بنه‌ماڵه بڵاو كرایه‌وه، به‌م چه‌شنه‌ی خواره‌وه‌یه:\nبنه‌مه‌ڵه یه‌كه‌مین باوه‌شی پێكهاته‌ی مرۆڤ و پاسه‌وانی ژیان و به‌رده‌وامی مرۆڤه. كۆمه‌ڵگای ئه‌مڕۆیی مرۆڤ، پێویستی زۆری به چاندنی بایه‌خه‌كان، پاراستنی پێوه‌ندی خێزانی و پشتیوانی كردنی له‌مه‌ڕ هه‌ڵوه‌شان و تێكڕووخان هه‌یه. له سه‌رده‌می ئێستا‌دا بنه‌ماڵه مه‌ترسی زۆر گه‌وره‌ی له‌سه‌ره و له ته‌واوی بواره‌كان‌دا له‌گه‌ڵ ململانه‌ی گه‌وره‌ی، كه ئه‌گه‌ری زۆری هه‌ڵوه‌شانی له‌سه‌ره، ڕووبه‌ڕوویه.\nكه‌واته به سه‌رنج‌دان به ئا‌ڵۆزی پێوه‌ندییه‌كانی كولتووری و ژیاری مرۆڤه‌كان و پێوه‌ندییه‌كانی یاسایی و قانوونی نێوانیان، كه له ڕێگه‌ی ڕێكه‌وتنامه و په‌یمانه‌كانی نێونه‌ته‌وه‌یی پێك دێت و ئه‌نجامه نه‌رێنییه‌كانی كاردانه‌وه‌ی له‌سه‌ر كۆمه‌ڵگای مرۆڤی هه‌یه، بۆ نموونه كۆمه‌ڵگای ئیسلامی كه به پێی كولتووری ئایینی خۆی، مه‌كۆی خێزانی به به‌رز و مه‌زن ده‌نرخێنێ و به كۆمه‌ڵێك له بایه‌خه‌كانی ڕه‌وشت به‌رزی و بنه‌ماكانی شه‌رعی چوارده‌وری ده‌گریت، تا كوو هێز و گه‌شه‌كردنی بپارێزرێت، ئه‌و ڕاگه‌یه‌نراوه له‌سه‌ر بنەڕەتی بنه‌ما گشتییه‌كانی هاوتەریب له‌گه‌ڵ سروشتی ئینسانی و ئایینه ئاسمانییه‌كان، كه له‌لایه‌ن شه‌ریعه‌تی ئیسلام جه‌ختی له‌سه‌ر كراوه، پێك هاتووه و له‌گه‌ڵ فره‌چه‌شنی كولتووری كه په‌یماننامه‌ی ڕێكخراوه‌ی نێونه‌ته‌وه‌یی له‌سه‌ری داکۆکی دەکا، هاوڕێ و هاوهه‌نگاوه.\nبه‌شی یه‌كه‌م-واتای بنه‌ماڵه و ئه‌مانجی ئه‌و\nمادده‌ی یه‌ك: واتای بنه‌ماڵه:\nبنه‌ماڵه پێكهاته‌یه‌كی كۆمه‌ڵایه‌تییه كه له ژن و پیاو پێك دێت و پێوه‌ندی هاوسه‌رگیری شه‌رعی و له‌سه‌ر بنه‌مای یه‌كسانی، چاكه‌كاری، هاوكاری، ڕاوێژ، هاوڕێیه‌تی و دڵۆڤانی و به ڕه‌زامه‌ندی خۆیان، ژیانی هاوبه‌شیان بۆ پێك دێنیت.\nمادده‌ی دوو: بنه‌ماڵه له ژن و پیاو و منداڵان –ئه‌گه‌ر هه‌بن- پێك هاتووه.\nمادده‌ی سێ: ئامانجه‌كانی بنه‌ماڵه بریتین له:\n3-1- پاكی و داوێن‌پاكی ژن و مێرد و پاراستنی ناموس.\n3-2- پاراستنی ڕه‌چه‌ڵه‌ك و پشتێوانی كردن له بواری ته‌ندروستی، كۆمه‌ڵایه‌تی و ڕۆحی.\n3-3- به‌رده‌وامی نه‌ته‌وه‌یی مرۆڤ.\n3-4- ئاسووده‌یی و ئاسایشی ڕه‌وانی، خۆشه‌ویستی و دڵۆڤانی.\n3-5- پێك‌هێنانی كۆمه‌ڵگایه‌كی هێمن و ئاسووده‌ی مرۆڤی.\n3-6- وه‌ڵامدانەوە به پێداویستییه‌كانی پێوه‌ندی خێزانی.\nبه‌شی دووهه‌م- بنه‌ماكانی بنه‌ماڵه و ئه‌ركه‌كانی\nمادده‌ی چوار: بنه‌ماكانی بنه‌ماڵه بریتین له:\n4-1- هاوسه‌نگی له ماف و ئه‌ركه‌كانی ژن و مێرد بۆ دابین كردنی دادپه‌روه‌ری، مرۆیه‌تی و چاكه‌كاری.\n4-2- یه‌كسانی له بنچینه‌ی به‌دیهێنان، كه‌رامه‌تی ئینسانی، شیاوبوونی كۆمه‌ڵایه‌تی و قانوونی و ده‌سته‌به‌ری ماڵی.\n4-3- ڕه‌زامه‌ندی و ڕاوێژی دوو لایه‌نه.\nمادده‌ی پێنج: ئه‌ركه‌كانی بنه‌ماڵه:\n5-1- به‌شداری له په‌ره‌سه‌ندن و گه‌شه‌ی هه‌مه‌لایه‌نی فكری، كۆمه‌ڵایه‌تی، ئابووری و سیاسی.\n5-2- پشتیوانی ماددی و مه‌عنه‌وی له تاكه بەساڵاچوو و مناڵەکان.\n5-3- حه‌ول دان بۆ دابینكردنی ئاسووده‌یی ده‌روونی و پاراستنی ته‌ندروستی تاكه‌كان.\n5-4- په‌ره‌پێدان و گه‌شه‌ی تواناكانی فكری، جه‌سته‌یی، ڕوحی و سۆزداری تاكه‌كان به ڕاهێنان و په‌روه‌رده و ڕابواردنی دروست و شیاو.\nبه‌شی سێهه‌م: مناڵ و مافه‌كانی له بنه‌ماڵه‌دا\nمادده‌ی شه‌ش: واتای مناڵ:\nمناڵی بریتییه له قۆناغی تۆلی تا باڵغ بوون\nمادده‌ی حه‌وت: مافی مناڵ له خێزان‌دا بریتین له:\n7-1- به‌هره‌مه‌ندی له مافی ژیان، به‌رده‌وامی، زیان نه‌دیتن و ده‌ست‌درێژی نه‌كردنه سه‌ری، هه‌ر له قۆنا‌غی تۆلی ڕا.\n7-2- به‌هره‌مه‌ند بوون له پێوه‌ندایه‌تی به دایك و بابی یاسایی خۆی و پێوه‌ندارێتی به شوناسی ئایینی، كولتووری و كۆمه‌ڵایه‌تی خۆی.\n7-3- به‌هره‌مه‌ند بوون له مافی شیره‌خۆری، تا كاتێك كه كێشه‌یه‌ك بۆ ته‌ندروستی ئه‌و یا دایكی پێش نه‌یه‌ت.\n7-4- به‌هره‌مه‌ندی له مافی سه‌رپه‌رشتی به شێوازێك كه له ته‌واوی بواره‌كانی ماددی و مه‌عنه‌وی، به ته‌واوه‌تی ئاگاداری بكرێ و ئه‌گه‌ر جیابوونه‌وه‌ش بێته پێش، ئه‌و مافه بۆ مناڵ هه‌ر بپارێزرێ.\n7-5- كه‌ڵك وه‌رگرتن له خه‌رجی خواردن و خواردنه‌وه، جل و به‌رگ، خانوو، خوێندن، ده‌رمان، سه‌رگه‌رمی و هه‌رشتێك كه له خوو و داب و نه‌ریتی كۆمه‌ڵگادا پێویست بێت. ئه‌و مافه و مافه‌كانی پێویستی‌تری مناڵ، له كاتی جیابوونه‌وه‌ی دایك و بابیش‌دا، به‌رده‌وام درێژه‌یان هه‌بێت.\n7-6- به‌هره‌مه‌ند بوون له مافی سه‌رپه‌رشتی دایك و باب به‌سه‌ر ئه‌و و ماڵه‌كه‌ی‌دا، تا كاتێك كه به ته‌واوی گه‌شه ده‌كات و به‌ته‌مه‌نی بالغی ده‌گا.\n7-7- مافی پشتیوانی له‌هه‌مبه‌ر ته‌واوی ده‌ست درێژییه‌كانی ماددی و مه‌عنه‌وی، دڵچه‌راندنی جه‌سته‌یی، كار كردن له ده‌ره‌وه‌ی چوارچێوه‌ی یاسایی، ده‌ستدرێژی سێكسی، ده‌ست درێژی جه‌سته‌یی و كۆچ كردنی زۆره‌كی.\n7-8- به‌هره‌مه‌ند بوون له مافی گه‌شه كردن، له‌سه‌ر بنه‌مای بڕوای دروست و بایه‌خه‌كانی ڕه‌وشت‌به‌رزی.\n7-9- به‌هره‌مه‌ند بوون له په‌روه‌ر‌ده‌ی هاوسانی ڕوحی، پێوه‌ندی نه‌ته‌وه‌یی و هاوبه‌شییه‌كانی مرۆڤایه‌تی له‌سه‌ر بنه‌مای هاوكاری و ئاشتی دادپه‌روه‌رانه.\n7-10- به‌هره‌مه‌ندی له گه‌شه‌ی پشت‌ئه‌ستوور به پاراستنی كه‌سایه‌تی خۆی و به‌رزبوونه‌وه‌ی ڕوحی و ده‌روونی.\n7-11- به‌هره‌مه‌ندی له گه‌شه‌كردن، له‌سه‌ر ئه‌ساسی داوێن‌پاكی و دووری له ڕه‌وشته‌كانی لاڕێیانه و پێوه‌ندی سێكسی له ده‌ره‌وه‌ی بازنه‌ی هاوسه‌رگیری و فەرهەنگسازی بۆ ئاگاداركردنه‌وه‌ی زه‌ره‌ره‌كانی كه به هۆی پێوه‌ندی سێكسی ناڕه‌وا دێنه پێش.\nبه‌شی چواره‌م- بنه‌ماڵه‌ی به‌ربڵاو\n8-1- مه‌به‌ست له بنه‌ماڵه‌ی به‌ربڵاو ئه‌وه‌یه كه خزمه‌كانی تریش له خۆی ده‌گرێ.\n8-2- ئه‌ساسی بنه‌ماڵه‌ی به‌ربڵاو بریتییه له:\n8-2-1- بایه‌خه‌كانی پێوه‌ندی خزمایه‌تی، چاكه‌كردن، خۆشه‌ویستی و میهره‌بانی له‌گه‌ڵ یه‌كتر.\n8-2-2- دابین‌كردنی پشتیوانی ماددی و مه‌عنه‌وی و هاوكاری كۆمه‌ڵایه‌تی، به‌تایبه‌ت بۆ خاوه‌ن پێداویستییه‌كان، به‌ساڵاچووان و ئه‌و كه‌سانه‌ی كه له ناو خێزان‌دا خاوه‌ن‌پێداویستی تایبه‌تن و كه‌مترخه‌م نه‌بوون له ئاست ئه‌واندا.\n8-2-3- ده‌سته‌به‌ری ژیانێكی شكۆمه‌ندانه بۆ خاوه‌ن پێداویستییه‌كانی تایبه‌ت.\n8-2-4- سه‌روسامان دان به پێوه‌ندی تاكه‌كان.\n8-2-5- چاكه‌كردن له‌گه‌ڵ گشت خزمان به پێوه‌ندی له‌گه‌ڵیان و ڕێك‌خستنه‌وه‌ی پێوه‌ندییه‌كانیان له كاتی هاتنه پێشی ناكۆكی له نێوانیان‌دا، هه‌روه‌ها هاوڕێیه‌تیان له كاتی شادی و شادمانی‌دا.\nبه‌شی پێنجه‌م- پێكهاته‌ی بنه‌ماڵه\nمادده‌ی نۆ: زه‌ماوه‌ند، په‌یمانێكی ڕه‌وا له نێوان پیاو و ژن و ته‌نیا ڕێگه‌ی پێك‌هێنانی خێزانه.\nمادده‌ی ده: زه‌ماوه‌ند له‌سه‌ر بنه‌مای هه‌ڵبژاردنێكی ئازاد و ڕه‌زامه‌ندی دوو‌لایه‌نه‌ی نێوان ژن و پیاو و هه‌روه‌ها هاوژینی شیاو و چاكه‌كاری دوولایه‌نه، پته‌و و به‌رده‌وامه.\nمادده‌ی یازده: له په‌یمانی زه‌ماوه‌نددا، به‌رژه‌وه‌ندی ژن و مێرد و توانای ئه‌وان له خۆڕاگری له‌سه‌ر ئه‌ركه‌كانیان مه‌رجه.\nمادده‌ی دوازده: په‌یمانی زه‌ماوه‌ند ده‌بێته هۆی به‌دی‌هاتنی كۆمه‌ڵێك ماف و ئه‌ركی دوولایه‌نه كه پابه‌ندی به‌وان پێویسته.\nمادده‌ی سێزده: پیاو به‌رپرسه له‌وه‌یکه به پێی هێز و توانای، بۆ بنه‌ماڵه‌ی خه‌رج بكات و بۆ ژنی لێهاتووش باشتره كه له دابین كردنی خه‌رجی ماڵ‌دا به‌شدار بێت.\nمادده‌ی چوارده: بنه‌ماڵه، ناوه‌ندێكی كۆمه‌ڵایه‌تییه كه دینامیزم و جوڵانی، ئه‌ركی هاوبه‌شی ژن و پیاوه، به‌ڵام پیاو ئه‌ركی قورستری له‌سه‌ر شانه. كاروباری بنه‌ماڵه له‌سه‌ر بنه‌مای ڕاوێژ، ڕه‌زامه‌ندی دوولایه‌نه، یه‌كسانی، هۆزانی، خۆشه‌ویستی و هاوژینی شیاو ڕاوه‌ستاو ده‌بێ.\nمادده‌ی پازده: وه‌گه‌ڕ خستنی چه‌رخی بنه‌ماڵه به هاوسه‌نگی و گه‌شه‌ی ڕۆڵی هه‌ركام له ئه‌ندامان، به‌ستراوه.\nمادده‌ی شازده: دابه‌شكردنی ماف و ئه‌ركه‌كان له بنه‌ماڵه‌دا، پێویسته له‌سه‌ر ئه‌ساسی لێهاتوویی و تایبه‌تمه‌ندی هه‌ر كام له تاكه‌كان، له‌سه‌ر بنه‌مای جیاوازی سروشتی ئه‌وان بێت تا گشتیان له بایه‌خ و ڕێزی به‌رامبه‌ر به‌هره‌مه‌ند و له هه‌ر جۆره سووكی و بێ‌بایه‌خی به‌دوور بن.\nمادده‌ی حه‌ڤده: چاكه‌كاری، پشتیوانی و چاكه‌خوازی ته‌واو له ئاست دایك و باب ئه‌ركی مناڵانه.\nمادده‌ی هه‌ژده: هه‌ر جۆری سته‌م، زۆره‌ملی و خه‌سار پێدان له نێوان ئه‌ندامانی بنه‌ماڵه‌دا قه‌ده‌غه‌یه.\nمادده‌ی نۆزده: بۆ پاراستنی مافه‌كان، پێویسته په‌یمانی هاوسه‌رگیری به توندی و پته‌وی بگیرێت.\nبه‌شی شه‌شه‌م-كۆتایی هێنان به په‌یمانی زه‌ماوه‌ند\nمادده‌ی بیست: له بنه‌ڕه‌ت‌دا پێویسته پێوه‌ندی ژن و مێرد درێژه‌ی هه‌بێت، به‌ڵام ئه‌گه‌ر د‌رێژه‌دان به‌و ژیانه دژوار بوو و ته‌واوی ڕێ‌چاره‌كان و چاره‌سه‌رییه‌كان به‌ستران، په‌نا ده‌بردرێته به‌ر جیابوونه‌وه و ئه‌گه‌ر بێته دی، پێویسته جیابوونه‌وه به‌شێوازێكی ڕه‌وا و شیاو ئه‌نجام بدرێت.\nمادده‌ی بیست‌ویه‌ك: ئه‌گه‌ر درێژه‌دان به ژیانی هاوبه‌شی دژوار بوو، پیاو ده‌توانێت به شێوازێكی په‌سندكراو بڕیاری جیابوونه‌وه بدات و ژنیش مافی هه‌یه داوای جیابوونه‌وه یا هەڵوه‌شانه‌وه بكات.\nمادده‌ی بیست‌ودوو: كاتێك كه ناكۆكی و ناته‌بایی هاته‌پێش، له پێش جیابوونه‌وه‌دا، دادپه‌روه‌رانێك له خێزانه‌كانی ژن و پیاو، بۆ ڕێك‌خستن و پێك‌هێنانه‌وه له نێوانیان‌دا، ناوبژیوانی بكه‌ن.\nمادده‌ی بیست‌وسێ: له دۆخی هاتنه‌دی جیابوونه‌وه‌دا، پێویسته جۆری جیابوونه‌وه‌كه دیاری بكرێت، سرنج بدرێته پێداویستی و ده‌ره‌نجامه‌كانی و هه‌ر‌وه‌ها مافه شوێنه‌وارداره‌كانی بۆ ئاندامانی بنه‌ماڵه بپارێزرێت.\nبه‌شی حه‌وته‌م- به‌رپرسیاره‌تی حكومه‌ت و ڕێكخراوه‌كانی ناوچه له پشتیوانی‌كردنی بنه‌ماڵه\nمادده‌ی بیست‌وچوار: مسۆگه‌ر كردنی بابه‌ته‌كانی خواره‌وه، له ئه‌ركه‌كانی حكومه‌ته:\n24-1- دابین‌كردنی پشتیوانی یاسایی و قانوونی له مه‌كۆی خێزانی.\n24-2- به‌شداری‌كردنی ڕێكخراوه‌كانی كۆمه‌ڵایه‌تی، له چاره‌سه‌ركردنی گرفته‌كانی بنه‌ماڵه‌دا.\n24-3- دابین‌كردنی خانوو بۆ ژن و مناڵان تا له دۆخی جیابوونه‌وه یا مردنی پیاودا، له ئاواره‌یی له ئه‌ماندا بن.\n24-4- پشتیوانی شیاو و په‌سندكراو له مناڵان بۆ درێژه‌دان به خوێندن و دابین‌كردنی پێداویستییه‌كانی ماددی و مه‌عنه‌وی.\n24-5- حه‌ول دان بۆ په‌ره‌سه‌ندنی كولتووری بنه‌ماڵه‌ی شیاو و په‌سند، تاكوو به‌خته‌وه‌ری تاكه‌كان دابین بكرێت و ئاسووده‌یی و به‌رده‌وامیان مسۆگه‌ر بێت.\n24-6- چالاكسازی ڕێكخراوه‌كانی كۆمه‌ڵایه‌تی و مه‌ده‌نی، تاكوو ڕۆڵی خۆیان بۆ ئاماده كردنی گه‌نجانێك كه كاتی هاوسه‌رگیرییانه، جێبه‌جێ بكه‌ن و گه‌نجان له ئاست به‌رپرسیاره‌تی و ئه‌ركه‌كانی خێزانی، خۆڕاگر و به‌هێز بن. هه‌روه‌ها كردنه‌وه‌ی هێندێك ناوه‌ند بۆ ڕێنمایی و ڕاوێژی پێش هاوسه‌رگیری و كۆمه‌ڵه ناوه‌ندێك بۆ ئاشته‌وایی و ڕێكخستنه‌وه‌ی خێزانه‌كان.\n24-7- ئاسان كردنی هاوسه‌رگیری و هاندان بۆ زه‌ماوه‌ند:\nبه‌شی هه‌شته‌م- میرات، وسیه‌ت و ئاڤێر\nمادده‌ی بیست‌وپێنج: میرات له‌سه‌ر بنه‌مای یه‌كسانی، گه‌شه‌سه‌ندن و به‌رپرسیاره‌تی پایداره.\nمادده‌ی بیست‌وشه‌ش: ماڵ و سامانی مردوو له نێوان تاكه‌كانی شیاو و ئاتاجی‌دا، دابه‌ش بكرێت و نابێت هیچ كام له میراتگران لێی بێ‌به‌ش بكرێن یا پێش به حه‌ولدانیان له‌وبواره‌وه بگیردرێت.\nمادده‌ی بیست‌وحه‌وت: وه‌سیه‌ت كارێكی په‌سنده و پێویسته به پێی بنه‌ماكانی باو، جێبه‌جێ بكریت.\nمادده‌ی بیست‌وهه‌شت: بۆ پاراستنی ڕه‌چه‌ڵه‌ك و هه‌روه‌ها ڕه‌چاو كردنی بواره‌كانی ڕوحی و ده‌روونی، ژنێك كه ته‌ڵاق دراوه یا هاوسه‌ره‌كه‌ی مردووه، پێویسته به عیدده دانیشێت.\nخوای گه‌وره ده‌سته‌به‌ری هه‌موو یارمه‌تییه‌كانه.


توركیا سزایەک بەسەر سلێمانیدا دەسەپێنێت\nهەواڵ / کوردستان :: 23/03/2018 :: 6393 جار بینراوە\nسەرۆک وەزیرانی تورکیا رایگەیاند، ئێوارەی ئەمڕۆ هەینی گەشتی ئاسمانی بۆ پارێزگای هەولێر دەستپێدەکەنەوە، بەڵای گەشتەکان بەرەو سلێمانی ناکەنەوە.\nبیناڵی یڵدرم، سەرۆک وەزیرانی تورکیا له‌وتارێكدا رایگەیاند "ئه‌مڕۆ هه‌ینی 23ی ئازارى 2018، رێگه‌ی ئاسمانیمان به‌ره‌و پارێزگاى هه‌ولێر ده‌ستپێده‌كه‌ینه‌وه".\nسەرۆک وەزیرانی تورکیا باسی له‌وه‌كرد كه ته‌نها گه‌شتی ئاسمانی به‌ره‌و هه‌ولێر ده‌كه‌نه‌وه‌و گه‌شته‌كان بۆ سلێمانی ده‌ستپێناكه‌نه‌وه، به‌هۆی ئه‌وه‌ی دۆخی ئه‌منی سلێمانی جێگیر نییه، چونكه سلێمانی چالاكی و پشتیوانی تیرۆر ده‌كات دژ به توركیا.\nهاوكات وه‌زاره‌تى گواستنه‌وه‌و گه‌یاندنى هه‌رێم رایده‌گه‌یه‌نێت، له 1ى نیسانى داهاتوو یه‌كه‌مین گه‌شتى فرۆكه‌وانى له وڵاتى ئورده‌نه‌وه بۆ هه‌ولێر ده‌ستپێده‌كاته‌وه، ده‌ڵێت "ئه‌مڕۆش سه‌رۆك وه‌زیرانى توركیا گه‌مارۆى سه‌ر فرۆكه‌خانه‌ى هه‌ولێرى له‌لایه‌ن وڵاته‌كه‌یه‌وه لابردووه".\nئومێد سالح، وته‌بێژى وه‌زاره‌تى گواستنه‌وه‌و گه‌یاندنى حكومه‌تى هه‌رێم بۆ دواڕۆژ وتی "راسته حكومه‌تى عێراقى له چه‌ند رۆژى رابردوو بڕیارى ده‌ستپێكردنه‌وه‌ى گه‌شته ئاسمانییه‌كانى هه‌ردوو فرۆكه‌خانه‌كانى هه‌ولێرو سلێمانى ده‌ركردووه، به‌ڵام تاوه‌كو ئێستا جگه له هاتنى دوو فرۆكه له وڵاتانى ئیمارات و ئورده‌ن هیچ گه‌شتێكى فه‌رمى ئه‌نجامنه‌دراوه".\nناوبراو روونیشیكرده‌وه، حكومه‌تى عێراقى به نوسراوى ره‌سمى داواى له وڵاتانى توركیا، ئێران و چه‌ند وڵاتێكى تر كردووه، له ماوه‌یه‌كى نزیكدا گه‌شته فرۆكه‌وانییه‌كانیان به‌ره‌و هه‌رێمى كوردستان ئه‌نجامبده‌ن.\nله‌لایه‌كى تره‌وه ئه‌مڕۆ هه‌ینى سه‌رۆك وه‌زیرانى توركیا به فه‌رمى رایگه‌یاند، گه‌مارۆى سه‌ر فرۆكه‌خانه‌ى هه‌ولێریان هه‌ڵگرتووه‌و له ئه‌مڕۆوه ئاسمانى هه‌رێمى كوردستان و وڵاتى توركیا بۆ فڕینى فرۆكه كراوه ده‌بێت.\nله‌باره‌ى لابردنى گه‌مارۆى سه‌ر فرۆكه‌خانه‌ى سلێمانیشه‌وه سه‌رۆك وه‌زیرانى توركیا ئه‌وه‌شى وت "تائێستا بڕیارنه‌دراوه گه‌شته فڕۆكه‌وانییه‌كانى سلێمانى و توركیا ده‌ستپێبكاته‌وه".\nرۆژى 28ى ئه‌یلولى2017، به‌هۆى ئه‌نجامدانى ریفراندۆمه‌وه حكومه‌تى عێراقى بڕیاریدا گه‌شته فرۆكه‌وانییه‌كانى هه‌ردوو فرۆكه‌خانه‌ىه ه‌ولێرو سلێمانىبه رووى جیهاندا داخست و له رۆژى 15ى ئازارى2018ش حكومه‌تى عێراقى بڕیاریدا گه‌مارۆى سه‌ر هه‌ردوو فرۆكه‌خانه‌كه هه‌ڵبگیرێت و گه‌شته نێوده‌وڵه‌تییه‌كان ده‌ستپێبكه‌نه‌وه.


نوسینی : حوسنی محلی\nسەرچاوە : ڕۆژنامەی ئەلئەخباری لوبنانی\nكەم ڕۆژ هەیە لێدوانێكی دۆناڵد ترامپی سەرۆكی ئەمریكامان گوێ لێ نەبێت دژی چین . ناوەڕۆكەكەشی تەنیا هەر ئابووری ڕووتە ، وەك ئەوەی بڵێی جەنگی نێوان ئەم دوو لایەنە تەنیا هەر لەم چوارچێوەیەدا . ڕەنگە هۆكارەكەی ئەوە بێت ترامپ وەك بزنسمانێك ڕەفتار بكات .\nبەڵام لە ڕاستیدا ئەم جەنگە كە لە دوای هەرەسهێنانی یەكێتی سۆڤیەتەوە دەستی پێكردووە ڕەهەندی زۆری هەیە .ویلایەتە یەكگرتووەكان و هاوپەیمانە سەرمایەدارەكانی دەیانەویست ڕژێمەكەی ماوتسی تۆنگ بڕوخێنن كە لە ڤێتنامدا ئمپریالیزمی فڕەنسی تووشی شسكت كرد . دوای ئەوەی كە سیستمی سەرمایەداری جیهانی گەیشتە بن بەست ، واتە پێش هەرەسهێنانی ڕژێمی كۆمۆنیستی ، خۆرئاوا پڕۆژەی جیهانگیری ڕاگەیاند و لە ڕێگەیەوە چارەسەری خێرا بۆ قەیرانە درارییەكانی بدۆزێتەوە كە پێی وابوو كلیلی ئەو گیروگرفتانە لە وڵاتی چیندا بەهۆی جوگرافیە پان و پۆڕەكەی و ملیۆنەها كرێكاری هەرزان تیایدا . پەكین پێشوازی كرد لەم بیرۆكەیە بەو مەرجەی كە خۆرئاوا واز لە هەڵمەت و هەوڵەكانی بهێنێت لە هەژاندنی ڕژێمە كۆمۆنیستیەكەی یەكێتیدا . واشنتۆن ئەمەی قبوڵكرد چین ببێتە جەمسەرێك لەم سیستمە جیهانگیرییە تازەیەدا ، بەڵام بەو پێوەر و هەل و مەرجانەی كە پەكین خۆی زیرەكانە دیاری كردبوون . لە ساڵی 2001 دا چین بوو بە ئەندام لە ڕێكخراوی بازرگانی جیهانیدا و بەزارەكیش ڕازی بوو هیچ گیروگرفتێك بۆ ویلایەتە یوكگرتووەكان دروست نەكات لە هیچ شوێنێكی گۆی زەویدا لە بەرامبەریشدا خۆرئاوا دۆسیەی دیموكراسی و كەمایەتیەكان و مافی مرۆڤ و یاخی بوونەكەی ساڵی 1989 ی تیانانمن هەڵپەسێرێت . لەگەڵ هەڵبژاردنی شی جینگ بینگ بە سەرۆكی پارتی كۆمۆنیستی چین لە ساڵی 2012 دا ململانێ شاراوەكە لە نێوان هەردوولادا دەستی پێكرد ، بەڵام ئەمجارەیان بە پێچەوانەی بۆچوونەكانی خۆرئاواوە ململانێیەكی ئابووری بوو .\nغەرب لەو ئاوەڕەدابوو ئەگەر پەكین بكرێتەوە بە ڕووی جیهاندا و وەبەرهێنانی بیانی بچێتە چینەوە ئەوا ئەو وڵاتە گەشە دەكات لە ئاستەكانی سیاسەتی لیبڕاڵی و مافەكانی مرۆڤ و ڕوونكاریی و دیموكراسی ، ئەمەش بەشداری دەكات لە لەدایكبوونی چینێكی سەرمایەداری چینی كە ئامادەبێت بۆ هاوئاهەنگی و هاوكاری هاوبەش لەگەڵ سەرمایەداری جیهانیدا ، بۆ ئەوەی ببێتە دەروازەیەك بۆ كاریگەری خۆرئاوا لەسەر بڕیاری سیاسی چین . بەڵام پارتی كۆمۆنیستی چین خۆرئاوای بێ هیوا كرد كاتێك توانی بە سەركەوتوویی كامڵبوونێكی چۆنایەتی لەنێوان خۆی و چینە سەرمایەدارە تازەكەی چیندا بەدیبهێنێت ، واتە ئەو چینە كۆمەڵایەتیەیی كە پێی دەگوترێت سەرمایەداری سوور بەو پێیەی كە پەیوەندی ڕاستەخۆی هەیە لەگەڵ سەركردەكانی حیزبدا . چین بە زیرەكی خۆی توانی شكست بهێنێت بە پڕۆژەكانی خۆرئاوا كە دەیویست ڕژێمە سیاسی و پێكهاتە كۆمەڵایەتیەكەی ئەو وڵاتە ببەزێنێت و دزە بكاتە ناویانەوە . چین توانی دژە هێرش بەرپا بكات لە ڕێی گوشارە نەتەوەییەكانەوە كە پارتی كۆمۆنیست توانی كاریگەری دروست بكات لەسەر چینەكانی ناوەڕاست و قەناعەتیان پێ بهێنێت كە وڵاتی چین دەوڵەتێكی مەزنە و ئەگەر بە ڕووی جیهاندا بكرێتەوە پێشی هەمووان دەدات ئەمە ڕۆلێكی بنەڕەتی بینی لە هەڵمەتەكانی پیشەسازی نیشتیمانیدا بە پێی پێوەرە نیشتیمانیەكان و ئەو وڵاتەی كە دەوڵەتێكی پیشەسازی مەزن لە سایەی ئەم دۆخە تازەیەوە چین پلەی یەكەمی بەدەستهێنا لە بواری داهێناندا لەسەر ئاستی جیهان هەروەها مانگە دەستكردەكەی ناردە دیوە تاریكەكەی مانگ .\nكۆمپانیای هواوی چینی توانی لە فرۆشتنی مۆبایلدا پێش كۆمپانیای ئایفۆنی ئەمریكی بداتەوە و لە بواری سیستمی خزمەتگوزاری 5G دا پێشی دایەوە . كۆمپانیا چینیەكان زۆر كۆمپانیا و بەرهەمی ئەمریكیان كڕییەوە بۆ نموونە كۆمپانیای مۆتۆڕۆلا و هەندێك لە كۆمپانیاكانی جەنەڕاڵ ئەلكتریك و شان بە شانی ئەمەش لە ماوەی 10 ساڵی ڕابردوودا 360 كۆمپانیای ئەوروپیان كڕییەوە ئەمە جگە لە كڕینی پشكێكی زۆری كۆمپانیاكانی دیكە لەوانە ئیزگە ئەتۆمیەكانی بەرهەمهێنانی ووزە لە بڕیتانیا و بەندەرەكانی یۆنان و فڕۆكەخانە و یانەكانی تۆپی پێ . لەم ڕێبازەدا پەكین كڕینی كۆمپانیاكانی ئوستوڕاڵیا و مالیزیا و ئەندەنوسیاشی فەرامۆش نەكردووە كە خۆرئاوا دەیویست لە ڕێگەیانەوە ئابڵوقەی چین بدات نەك هەر ئەوە چین لە هەوڵی بەردەوامدایە بۆ كڕینی بۆرسەكانی شیكاگۆ و نیویۆركدا . ویلایەتە یەكگرتووەكان بای 539 ملیار دۆلار كاڵای لە چین هاووردە كردووە و لە بارامبەردا تەنیا بای 120 ملیار دۆلار كاڵای بۆ ڕەوانە كردووە . ئەمە تەنیا لە ساڵی 2018 دا یەكیچك لە هۆكارەكانی ئەم زیادبوونە هەناردەكانی ئەو كۆمپانیا ئەمریكیانەن كە لە چیندا كار دەكەن بۆ نموونە كۆمپانیای ئەپڵ ئەمە یەكێكە لە هۆكاری جەنگەكەی ترامپ دژی چین ، پێشتریش واشنتۆن ناڕەحەت بوو بوو لە هاوكاری سەربازی پتەوی نێوان مۆسكۆ و پەكین . پەكین نەك هەر ئەوە بەڵكو بودجەی خۆ چەكداردكرنیشی زیاد كردووە و هەوڵ دەدات بانقێكی گەشە پێدان دروست بكات بۆ وڵاتانی خۆرهەڵاتی ئاسیا و بیریش لە پڕۆژەی زەبەلاح دەكاتەوە لەوانە ڕێگە تازەكەی ئاوریشم لەژێر ناونیشانی ( یەك ڕێگا یەك نەوە ).\nبە كورتیەكەی دەتوانین بڵێین چین لانی كەم تا ئێستا براوەی یەكەمی سیاسەتەكانی جیهانگیرییە كە پەكینیان بە كردەوە گۆڕیوە بۆ زلهێزێكی نێودەوڵەتی ئەمانە هەمووی هۆكارن بۆ جەنگەكەی ترامپ دژی چین لەسەر ئاستی ئابووری و دارایی و هەرچەندە هەوڵیش دەدات لەگەڵ كۆریای باكووردا ڕێكبكەوێت كە لە خولگەی چین دەرناچێت و تا ئێستا ترامپ ئابڵوقەی داوە لە ڕووی دارایی و ئابووریەوە ئەم ئابڵوقەدانەی كە ترامپ پەیڕەوی دەكات بووەتە هۆی ئەوەی لە ماوەی 6 مانگی ڕابردوودا ئاڵوگۆڕی بازرگانی پەكین لەگەڵ واشنتۆندا بە ڕێژەی لە %14 كەم بكاتەوە . هەروەها تا ئەندازەیەكیش بێ بازاڕی لە چیندا دروست كردووە كە چاوەڕوانی كاردانەوەی كۆمپانیا ئەوروپی ئەمریكیەكانن چونكە ئەوانە پێشتریش و تا ئێستاش سەرگەرمی وەبەرهێنان بە ملیارەها دۆلار لە چیندا . دیارە پەكینیش دەستە وەستان دانانیشێت لە ئاستی سەركێشیەكانی ترامپدا كە هەوڵ دەدات قەرەبووی زیانەكانی لە چیندا بە كێشانەوەی ملیارەها دۆلاری سعودی و وڵاتانی تری كەنداو و چ وەك وەبەهێنان یان وەك ئەو پڕۆژانەی كە بە تەواوی بەدەست زاواكەی ترامپەوەن ئەمەش مەسەلەیەكی ئاڵۆزە چونكە كوشنەر كە دۆستێكی نزیكی ئیسرائیلە بە پێویستی دەزانێت ئیسرائیل و كۆمپانیاكانی برەو بدەن بە پەیوەندی ئابووری و بازرگانی و تەنانەت ئەمنیشی لەگەڵ پەكیندا دژی ئیسلامیەكانی پاكستان و ئەفغانستان .


لیژنەی باڵای تەندروستیی عێراق قەدەغەی هاتوچۆی سنورداری ڕاگەیاند و بڕیارە لە کاتژمێر 8ی ئێوارەوە تا کاتژمێر 5ی بەیانی بێت.\nبەپێی بەیاننامەی لیژنەکە قەدەغەکە لە ڕۆژی 18 ی ئەم مانگەوە بۆ ماوەی دوو هەفتە جێبەجێدەکرێت، وەک ڕێگرییەک لە تەشەنەسەندنی زیاتری ڤایرۆسی کۆرۆنا.\nبەپێی ڕێنماییە تازەکانی لیژنەی باڵای تەندروستی عێراق، هەموو شوێنە ئاینییەکان دادەخرێن و ئاهەنگگێران و کۆبوونەوەی کۆمەڵایەتیش قەدەغەدەکرێت.\nلە ڕێنماییەکاندا ئاماژە بەوەشکراوە کە جگە لە قۆناغی کۆتایی پزیشکی هەموو قۆناغەکانی خویندن بە ئۆنلاین بەڕێوەدەچێت.\nئەوە لە کاتێکدایە کە وەزارەتی تەندروستیی هەرێمی کوردستان، ئەمڕۆ شەممە 13ی شوبات ڕایگەیاند کە لەسەرەتای دەرکەوتن و بڵاوبوونەوەی کۆرۆناوە بە بەرپرسیارێتییەوە ڕێکار و ڕێوشوێنی پێویستمان لە هەرێمی کوردستان گرتەبەر کە بووبەهۆی کەمکردنەوەی ڤایرۆسەکە لە هەرێم, بەڵام ئێستا هاوڵاتییان باس لە نەمانی دەکەن، بۆیە هۆشداری لە دووبارە بەرزبوونەوەی ئامارەکان دەدەین.\nئەمریكا سیستمی بەرگریی (ئەڤێنجەر) لە عێراق و سوریا دادەنێت\nبەپێی ڕاپۆرتێكی سایتی (فۆڕبس) ویلایەتە یەكگرتووەكانی ئەمریكا سیستمی بەرگریی موشەكی جوڵاو لە سوریا و عێراق بڵاودەكاتەوە، وەك كاردانەوەیەك…\nزیاتر لە هەزار توشبووی دیكەی كۆرۆنا لە هەرێم تۆماركرا\nوەزارەتی تەندروستیی هەرێم ڕایدەگەیەنێت، لە ماوەی 24 كاتژمێری رابردوودا زیاتر لە هەزار توشبووی كۆرۆنا لە شارەكانی هەرێم تۆماركراوە.…


تره‌مپ لەگەڵ سەرۆکانی سه‌رۆكی روسیا و چین كۆده‌بێته‌وه\nتره‌مپ لەگەڵ سەرۆکانی روسیا و چین كۆده‌بێته‌وه\nدۆناڵد تره‌مپ سه‌رۆكی ئه‌مریكا له‌میانی به‌شداریكردنی له لوتكه‌ی جی 20 ، كه مانگی داھاتوو به‌ڕێوه‌ده‌چێت له‌گه‌ڵ ھه‌ردوو سه‌رۆكی روسیا و چین كۆده‌بێته‌وه و ڕوسەکان دەڵێن ھیچ زانیارییه‌كی سه‌باره‌ت به‌و كۆبونه‌وه‌یه نییه.\nئاژانسه‌كانی هه‌واڵ بڵاویانكرده‌وه وابڕیاره دۆناڵد تره‌مپ سه‌رۆكی ئه‌مریكا له‌میانی به‌شداریكردنی له لوتكه‌ی جی 20 ، كه مانگی داھاتوو به‌ڕێوه‌ده‌چێت له‌گه‌ڵ ھه‌ردوو سه‌رۆكی روسیا و چین كۆده‌بێته‌وه.\nراشیانگه‌یاندوه، تره‌مپ ئاماژه‌ی بۆ ئه‌وه كردووه كۆتایی مانگی حوزه‌یران له‌په‌راوێزی كۆبونه‌وه‌كانی لوتكه‌ی جی 20 دا له شاری ئۆساكای ژاپۆن به‌جیا له‌گه‌ڵ ڤلادیمێر پوتن سه‌رۆكی روسیاو چی جین بینگ سه‌رۆكی چین كۆده‌بێته‌وه، كه‌ماوه‌یه‌كه ئاڵۆزی كه‌وتوه‌ته نێوان په‌یوه‌ندییه‌كانی ئه‌مریكاو ئه‌و دوو وڵاته.\nئه‌گه‌رچی دیمیتری بیسكۆڤ وته‌بێژی سه‌رۆكایه‌تی روسیا رایگه‌یاندووه ھیچ زانیارییه‌كی سه‌باره‌ت به‌و كۆبونه‌وه‌یه نییه و ھیچ رێككه‌وتنێك له‌وباره‌یه‌وه نه‌كراوه ، به‌ڵام له ئه‌گه‌ری به‌رێوه‌چونی كۆبونه‌وه‌كه‌دا ، یه‌كه‌م كۆبونه‌وه‌ی نێوان ترامپ و پوتن ده‌بێت له‌دوای كۆتاییھاتنی لێكۆڵینه‌وه‌كانی رۆبه‌رت مۆله‌ر سه‌باره‌ت به ده‌ستوه‌ردانی روسیا له ھه‌ڵبژاردنه‌كانی ساڵی 2016 ی ئه‌مریكادا.\nئه‌م بابه‌ته 630 جار خوێنراوه‌ته‌وه


مامه قالــــــــه! ئه‌ی ده‌روپش\nمامه قالــــــــه! ئه‌ی ده‌روپش به ناوی كوردستانی گه‌وره ! مامه قاله (1) !:\nعه‌بدوێێای سۆران ، شمشاێ ژه‌نی مه‌زنی ره‌به‌ن ، رۆێه‌ی زه‌مان ؛ ده‌نگی زه‌نگی خۆش ئاهه‌نگ و هه‌وای شه‌نگی كۆنی مپژو ، بیرخه‌ره‌وه‌ی هه‌ست بزوپنی سه‌رده‌می زو ، ڵیری ده‌وران ، ئه‌ی ئاهه‌نگسازی به ئاوه‌ز ، ئه‌ی داهپنه‌ری بپ نیشان . هاوژپ و هاوژازی سۆزی ساز ، ڵارپزه‌ری دنیایه راز ، هونه‌رمه‌ندی شازی بپ ناز ، ئه‌ی ئیلهامی ڵژ ڵه‌یامی قا م و به‌یت و به‌سته و ئاواز .\n•- ئه‌ی ده‌وێه‌مه‌ندی ده‌ستبه‌تاێ ،هه‌ناسه‌سارد ، ڵسڵۆژی لپدانی شمشاێ ، خۆپندكاری مه‌كته‌بی شوانی و ده‌شته‌وانی ،ئه‌ی قوتابی كپو و چیا و ده‌شت و ده‌وه‌ن ، لپده‌ری شمشاێی ره‌سه‌ن ، رۆێه‌ی شه‌وپن(2) و بانه‌مه‌ژ ، ده‌زگیرانی ڵه‌ری جوانی ، چاودپری مه‌ژ ، وه‌ستای ئیشی ڵه‌ز و كار و به‌ر خه‌وانی ، تۆ بازی ده‌وری ته‌ره‌غه و چیاكانی موكوریانی .\n•- خولقپنه‌ری گه‌نجی هونه‌ر ! خاوه هونه‌ری گه‌ل ڵه‌روه‌ر ، دۆستی گیانی گیانی دوكته‌ر(3)، ده‌ستبه‌تاێی خاوه‌ن منداێ ، ئه‌ی ڵسڵۆژی ئاكادپمیا و زانكۆی نه‌زمی به‌زمی شمشاێ ، ماموه‌ستای شوبپژت و شۆڵه‌ن ، مپمێی ئۆژگی یاماها و لۆتی به‌رقی و قه‌میش و فه‌ن ، رۆێه‌ی زگماكی ساكاری كۆنه هه‌واری ئپش و غه‌م ، ڵه‌ڵووله‌ی عاشقی كوردان ، سووتاوی تیشكی وشكی شه‌م ، وپێی هه‌واری چۆێ و هۆێ و ده‌شت وچه‌م ، نانه‌وچنی نانی شوانی و مه‌ژرۆیی كاتی به‌یانی ، ڵاكت ئه‌نجام دا ڵژ به دێ ، له هه‌وێ و كار قه‌ت نه‌تكرد سێ ، رۆێه‌ی شاخ و داخ و به‌رد بوی ، شوانی مه‌ژ و مه‌ردی هه‌رد بوی .\n•- مامه قاله !به سۆزی ده‌نگی شمشاێت ، به قامكی ڵژ خه‌یاێت ،بۆم لپده مۆسیقای كۆنی ڵپشو ، بمبه‌ره‌وه به‌ره‌و مپژوی سه‌رده‌می زو…\n•- سۆزی لۆره‌ی شمشاێه‌كه‌ت ، هپزی هه‌ستی شنه‌ی مه‌ستی جامی خه‌ستی خه‌یاێه‌كه‌ت ،كزه‌ی ئامپره زاێه‌كه‌ت ،دێبزوپنه و تۆشه‌ی دێه ، رامكه‌ری مرۆچی سێه ، ده‌نگی هه‌زاری سه‌ر چێه . ئه‌و لاوژه و به‌سته و حه‌یرانه ،بیرخه‌ره‌وه‌ی كاتی زوه ، ڵه‌ژه‌ی دیژۆكی زیندوه ، هی ده‌وره‌ی بوداق سوێتانه ، كه سه‌رداری موكوریانه ،خاوه‌نی قۆشه‌ی كوردانه‌ی زه‌ربی (4) خاكی كوردستانه ،سروه‌ی باسه‌ری ئپواره‌ی ده‌شتی چۆمی مه‌جید خان و بناری چۆمی لاوپن و هه‌واری كۆنه‌لاجانه ، شه‌ماێی ده‌شتی شامات و نه‌سیمی گوندی دریازو شه‌قه‌ی ماچی كچی كۆێانی ماچانه(5) ، شه‌قامی كۆنی مپژویی هه‌رپمی شاری وپرانه (6) ، قه‌ێای سه‌ربه‌رزی سه‌رداره ، كه بووكی شاری بووكانه(7) ، كه شاری كاكه سۆرانه ، خوژه‌ی ئاوی شین و ئاویی كه‌ناری تاچگه‌یی كرژی هه‌رپمی كه‌سكی شه‌ێماشه ، خوژپنی چۆمی كه‌ێوپیه و ته‌وژمی گاده‌ری ڵه‌نگی خوژ و ڵانه ، وه‌بیرهپنی شاری سنه و ئه‌میرانی ئه‌رده‌ێان و قه‌سری كۆنی ڵاێه‌نگان و زرپبارو قه‌ێای كۆنی مه‌ریوانه ، وه‌سفی كپوی ئاویه‌ره‌ی بووكی شه‌نگی كوردستانه ، ئاوره سووره‌كه‌ی زه‌ژده‌شته ، كه رۆێه‌ی شازی سه‌رده‌شته ، مپژوی شاری چوارچرایه‌و و مه‌دحی ڵپشه‌وای ڵپشینه ، كه خۆشه‌ویستی خه‌ێكیه و سه‌رۆك كۆماری كوردانه .\n•- مامه قاله !به سۆزی ده‌نگی شمشاێت ، به قامكی ڵژ خه‌یاێت ،بۆم لپده مۆسیقای كۆنی ڵپشو ، بمبه‌ره‌وه به‌ره‌و مپژوی سه‌رده‌می زو .\n•- ئه‌و شمشاێه هه‌ست بزوپنه ، خه‌م ره‌وپنه ، ناێه‌ی ئه‌شعاری ناێیه ، تۆزی رپگه‌ی شاره‌زوری هۆنه‌رپكی رپگه‌دووره ، وه‌ێامی نامه‌ی سالم و داری ڵیری ڵیرمه‌سووره ، سنووری چۆمی خاڵووره ،هپند حه‌زنیه ، خه‌زپنه و كانی ئه‌سرینه ،سه‌بوونی ده‌شتی هه‌ولپر و گه‌رمای گه‌رمی گه‌رمیانه ، شه‌خته‌ی كوپستانی قه‌ندیله ،قیبله‌ی قنجی كوردستانه ،به وپنه‌ی به‌یتی دمدمه و هه‌ستی نه‌رمی مه‌موزینه . ته‌زبپحی میری لاله‌شه ، كتپبی مه‌سحه‌فا ره‌شه(8) ، حه‌سپنه‌ری رۆح و مپشك ومرخ و بیر و له‌شه ، قه‌ێای كۆنی شاری دپرین ، هه‌ولپر ڵپته‌ختی خوپن شیرین ، ماێی ئپستای كورده ژنه ، كه ژانداركی كوردستانه ، جپگه‌ی شانازی هه‌موانه .\n•- ئه‌و شمشاێه‌ت، ئه‌و ئامپره ڵژ له ناێه‌ت ، رامده‌چه‌نپ ،مپژوی كوردم وه‌بیردپنپ ، له ئوقیانووسی خه‌یاێدا ، له نپو گۆلاوی هه‌واێ دا ، ده‌مباته به‌رزایی به‌رزان ، زپد و دروشمی چازانی ، شپخ سه‌لام و شپخ ئه‌حمه‌د و سه‌رۆك مسته‌فا بارزانی ؛ ده‌مباته‌و سوله‌یمانی و شاری كۆنه ، شاری گه‌وره‌ی مه‌لیك مه‌حموودی تاقانه ، شاری شپعر و هه‌ست و هونه‌ر، مینگه‌ی هۆنه ، ده‌مباته سه‌رگردی یاره - گۆیژه و ئه‌زمه‌ر له‌وپ دیاره -، ده‌مباته‌وه گردی سه‌یوان ، گێكۆی مرۆچی خاوه‌ن بیر ، مه‌كۆی هونه‌رمه‌ند و هۆزان ،جپی شانازی هۆزی كوردان ، قه‌برستانی شه‌هیده‌كان ، شه‌هیده‌كانی كوردستان ،كوردستانی گه‌وره‌ی سۆران .\n•- شنه‌ی ده‌نگی هه‌ستی ڵه‌نجه‌ت، وه‌بیر هپنی قه‌ێڵه‌زه‌ی چۆمی سیروانه ،به‌رجه‌وه‌ندی كپوی هژگه(9) و دوندی ته‌ته‌و و شاخ و داخی ڵژ له باخی ناوچه‌ی هه‌ورام و گۆرانه ، خۆژه‌ی تاچگه‌ی كرژی بێ و ماریفه‌تو ڵیر شالیاری ڵیری ته‌خته ، قسه‌ی حه‌ققی سه‌ره‌نجامی(10) سووێتان ساهاكی دپرینی ڵه‌یام هپنی دێۆچانه ،تیشكی ئاته‌شگه‌ی له‌مپژی كپوی شاهۆی كن ڵاویه و به‌رگی مپژوی به‌رده‌نووسی هه‌رپمی گوندی هه‌جیج و سانه‌كانی هه‌ورامانه ، كه كان و كانی سانانه .\n•- ده‌نگی خۆشی شمشاێه‌كه‌ت ، هه‌ستی سروه‌ی شنه‌ی نه‌رمی گۆمی وانه -كه هی ئپمه و به ده‌ست وانه - ده‌قی مپژوی شه‌ره‌فخانه ،شۆژشه‌كه‌ی ئاژاژات و ئاگریداغی ئیحسانی نووری قاره‌مانه . مناره‌ی مزگه‌وتی نه‌مرووت ، چیژۆكی ناوچه‌ی جزیر و ده‌شتی سه‌وزی بادینانه ، گوێی باژپژی بۆتانه . زریانی كاتی ئپواره‌ی كه‌ێه‌شاره‌كه‌ی ئامپده و بزاچی مه‌زنی فه‌رهه‌نگی بنه‌ماێی به‌درخانه ، خه‌باتی داده‌له‌یلایه و گرتوخانه‌ی ئپمره‌لیه ، جپگه‌ی ئاڵۆی دێۆچانه ، شۆژشی شپخ عوبه‌یدیلا و شپخ سه‌عیدی میری ڵیری ڵیرانه .\n•- به هۆی ده‌نگت، به هۆی ڵه‌نجه‌ی داهپنه‌ری شه‌نگت ،دمبه‌یته‌وه باێه‌خانه‌ی كۆنی مپژوی كاتی ڵپشو ، ده‌چمه‌وه كپوی بپستوون ، قه‌ێای فه‌رهاد، ڵاێه‌وانی كوردی ناشادی ره‌نج به‌باد ، تاقی تاقوه‌ستان ئه‌بینم ،شاری كرماشانی مه‌زن ، قه‌لبی كوردستانی گه‌وره ، شانازی سۆران ئه‌بینم ، كتپبی فه‌رهاد و شیرین ،” هه‌رچه‌ن مه‌واتان ” ئه خوپنم ، هۆنراوه‌ی شاعیری نه‌مر ، خانای قوبادی بیره‌وان ، رۆێه‌ی دێۆچان ئه‌خوپنم . ده‌مبه‌یه‌وه كووچه‌كانی شاری دپرینه‌ی دینه‌وه‌ر ، سه‌دان كه‌سی خاوه‌ن بیر و مرۆچی چازان ئه‌بینم ، ده‌چمه‌وه عیلامی (11)ڵپشو ، له مه‌یدانی شاری ئیلام ، ڵه‌یكه‌ری شاعیری نه‌مر ،غوێامژه‌زاخان ئه‌بینم ، شاكه و مه‌سوورخان ئه‌بینم ، عپلی گه‌وره‌ی به‌ختیاری و كه‌ێوژ و له‌ك ، مرۆچی دێڵاكی ره‌به‌ن ، خه‌ێكی لوژستان ئه‌بینم .\n•- سۆزه‌ی ده‌نگی شمشاێی تو ، قامیشی نپو به تاێی تۆ ، مپژوی شاری قامیشلیه و دیژۆكی كۆنی عه‌فرینه ، یادی كرمانجی ئیزه‌دی و گۆلی سپوان و لاچینه ،باسی شیروان و قووچانی خوراسانه ، ڵه‌یامی شاری جابانه (12).\n•- ناێه‌ی شمشاێی شه‌نگی تۆ ، كزه‌ی ده‌روونی ته‌نگی تۆ ، ده‌نگی كۆنی ڵه‌ری ژینه ، فۆلكۆره، كه‌له‌ڵووره ، قسه‌ی لاس و سیامه‌نده و باسی به‌یتی مه‌م و زینه ، قه‌تاری عه‌لی مه‌ردانه و سه‌حه‌ری ده‌نگی سپوه‌یه و ڵپزی هپزو مایه‌ی ژینه ، سروودی به‌زه‌و ئه‌وینه ، دژی كپشه و زوێم و رق و قینه .\n•مامه قاله !به سۆزی ده‌نگی شمشاێت ، به قامكی ڵژ خه‌یاێت ،بۆم لپده مۆسیقای كۆنی ڵپشو ، بمبه‌ره‌وه به‌ره‌و مپژوی سه‌رده‌می زو…\n•- ده‌نگی لۆره‌ی ئه‌و شمشاێه‌ت ، هۆره و سیاچه‌مانه‌یه ، تژاژپدیای ساێ و قه‌ژن و بانگه‌وازی زه‌مانه‌یه ، بالۆره‌ی حوزنی حه‌یرانی جانانه‌یه ، شینی دایكی شه‌هیدانی كوردستانه ، ناێه‌ی زامی سارده‌وه بوی ڵپشمه‌رگه‌یه، كه گیانفیدا و قاره‌مانه ، زمانی حاێی هه‌ژاره ، بۆێه‌ی مرۆچی بپكاره ، ئاهوناێه‌ی برسیان و ئاواران و بپ ماێانه ، سروودپكی راسته‌وخۆیه ، دژ به ئه‌نفال و حه‌ێه‌بجه‌و به سه‌رده‌شت و داره‌له‌ك و قه‌ێاتانه .\n•مامه قاله ! قاێه مه‌ژه ! هه‌ر ئه‌ونده !\nمانای بژپك له وشه‌كان :\n(1) مامه قاله = ماموه‌ستا قاله مه‌ژه ، شمشاێ ژه‌نی ناسراوی كورد . (2) شه‌وپن = شه‌و له‌وه‌ژی ران . (3) دوكته‌ر = دوكتور … ( 4) زه‌رب ( زه‌ربی قۆشه و سكه ) . (5) كۆێانی ماچان = جپگه‌یه‌كه لای خانپ . (6) شاری وپران = شاروپرانی موكوریان . (7) بووكان = بۆكان . (8) مه‌سحفا ره‌ش = كتپبی ڵیرۆزی ئایینی هاو خوپنه ئیزه‌دیه‌كان . (9) هژگه یا وژگه – كپوپكی رماوه سه‌یره ، له فه‌راغی چۆمی سیروان . ( 10 ) سه‌ره‌نجام = كتپبی ئایینی هاو خوپنه ئه‌هلی حه‌قه‌كان . (11) عیلام = وێاتی كۆنی عیلام . (12) جابان = شارپكی كورد نشینه لای تاران\nڕێکه‌و 2007-01-14 11:22:07


بۆچوونی یەكگرتوو سەبارەت بە ئەگەری بەشداریكردنی بزووتنەوە لە حكومەتی نوێی هەرێم\nهەواڵ / کوردستان :: 10/04/2019 :: 234 جار بینراوە\nسەركردەیەكی یەكگرتووی ئیسلامی رایدەگەیەنێت: بزووتنەوەی ئیسلامی حیزبێكی سەربەخۆن و ئازادن بەشداری حكومەتی نوێی هەرێم دەكەن یان نا.\nشێركۆ جەودەت، ئەندامی سەركردایەتی و سەرۆكی فراكسیۆنی یەكگرتووی ئیسلامی لە پەرلەمانی كوردستان ئەمڕۆ ۱۰ی نیسانی ۲۰۱۹ بەدواڕۆژی راگەیاند: ئەوان لەگەڵ بزووتنەوەی ئیسلامی بران نەك هاوپەیمان، بزووتنەوەش حیزبێكی سەربەخۆیە و بڕیاری خۆی بەدەست خۆیەتی، بەمەسڵەحەتیان زانی دەڕۆنە حكومەتی نوێوە و بەمەسڵەحەتیشیان نەزانی ناڕۆنە حكومەتەوە، پەیوەندی و هەماهەنگیشیان بەردەوامە.\nناوبراو روونیكردەوە: ئێمە بڕیاری ئۆپۆزسیۆنبوونمان داوە و ئەو بەشەی خۆمان، خۆمان تەحەكومی پێوە دەكەین.\nبۆ هەڵبژاردنی ۳۰ی ئەیلولی ۲۰۱۸ی پەرلەمانی كوردستان یەكگرتوو و بزووتنەوەی ئیسلامی بە هاوپەیمانی (بەرەو ئیسڵاح)بەشدارییان كرد، بەڵام تەنها ٥ كورسیان هێنا و كاندیدەكانی یەكگرتوو بوونە پەرلەمانتار.\nسەبارەت بەوەی ئەگەر بزووتنەوە بەشداری حكومەتی نوێی هەرێم بكات پێچەوانەی هاوپەیمانییەكەیان نییە كە ئێستا یەكگرتوو ئۆپۆزسیۆنە، شێركۆ جەودەت وتی :"هاوپەیمانییەكە بۆ بەشداریكردن لە هەڵبژاردن بوو، بەڵام تائێستا نازانرێت چ لایەنێك دەڕواتە حكومەتەوە و چ لایەنێكیش دەبێتە ئۆپۆزسیۆن، قۆناغی دوای هەڵبژاردنیش قۆناغێكی دیكەیە و بزووتنەوە خۆیان مەسڵەحەتی خۆیان بە چی دەزانن، سەربەخۆن بڕیار لە چی دەدەن".\nرۆژی دووشەممەی رابردوو عیرفان عەلی عەبدولعەزیز، رابەری گشتی بزووتنەوە و شاندێكی یاوەری سەردانی مەسرور بارزانی، كاندیدی پارتییان بۆ سەرۆكایەتی حكومەتی نوێی هەرێم كرد و بەپێی زانیارییەكانیش پێدەچێت پارتی بیەوێت بزووتنەوە بەشداری حكومەتی نوێ پێبكات.


لە میانەی سەردانەکەی کازمی بۆ ئێران، ئەو وڵاتە نیگەرانی خۆی لە بوونی حزبە کوردییەکانی ڕۆژهەڵات لە هەرێمی کوردستانی عێراق پێگەیاندووە و داوایکردووە، بەزووترین کات چەک بکرێن و لە عێراق بکرێنە دەرەوە.\nلە میانەی سەردانەکەیدا بۆ ئێران، مستەفا کازمی، سەرۆک وەزیرانی عێراق لەگەڵ عەلی شەمخانی، سکرتێری گشتیی ئەنجومەنی باڵای ئاسایشی نەتەوەیی ئێران کۆبووەوە و تاووتوێی دوایین پێشهاتە سیاسی و ئەمنییەکانی ناوچەکەیان کرد.\nبەگوێرەی میدیاکانی ئێران لە کۆبوونەوەکەدا، عەلی شەمخانی نیگەرانی ئێرانی لە بوونی حزبە کوردییەکانی ڕۆژهەڵاتی کوردستان لە خاکی عێراق (هەرێمی کورستان) گەیاندووەتە کازمی و بە تێکدانی ئەمنییەتی سنورەکانی نێوان هەردوو وڵات تۆمەتباری کردوون.\nهاوکات سکرتێری گشتیی ئەنجومەنی باڵای ئاسایشی نەتەوەیی ئێران داواشی لە کازمی کردووە، "بەخێرایی ئەو لایەنانە لە چەک دابماڵرێن و لە خاکی عێراق بکرێنەدەرەوە."\nئەوەش لەکاتێکدایە، ماوەیەکە هەڕەشەکانی سوپای پاسداران بۆ حزبە کوردییەکانی ڕۆژهەڵات زیادیان کردووە و لە سێ ڕۆژی ڕابردووشدا بە بیانووی بوونی ئەو لایەنانە چەند جارێک سنورەکانی هەرێمی کوردستانی بۆردومان کردووە.


کچە رۆژنامەنوسێک ئازارەکانی ژنان و مناڵان دەنوسێتەوە\n2021/01/18 213 جار بینراوە\nماوەی چوار ساڵە کاری رۆژنامەوانی دەکات، هەمیشە ژن و مناڵ کارەکتەری سەرەکی چیرۆکەکانین، راپۆرت و بەدواداچونەکانی خوێنەر رادەکێشێت بۆ بابەت گەلێکی نەبیستراو، هەربۆیە لە ماوەى 3 ساڵ دا، دو جار براوەى خەڵاتێکى رۆژنامەوانى دەبێت لەسەر ئاستى هەرێمى کوردستان.\nلەیلا ئەحمەد والی، دانیشتوی قەزای کەلاری سەربە ئیدارەی گەرمیانە و ساڵی ٢٠١٣ خوێندنی بەشی ئادابی زمانی کوردی تەواوکردوە. ماوەی ٤ ساڵە دەستی بە کاری رۆژنامەوانی کردوە، لەگەڵ ئەوەشدا ٧ ساڵە لە رێکخراوی وادی ئەڵمانی کاردەکات لەسەر پرسەکانی مافی ژنان و ژینگە. توانی بۆ ساڵی ٢٠٢٠ خه‌ڵاتى پێشبڕکێی رۆژنامەوانى مافەکانى مرۆڤ بۆ باشترین راپۆرتى نوسراو بەدەست بهێنێت.\nلەیلا ئەحمەد، وەرگرتنی خەڵاتی باشترین راپۆرتی نوسراوی تایبەت بە مافی مرۆڤ بۆ ساڵی ٢٠٢٠، قەزای کەلار، وێنە: نەوژین\nئەو راپۆرتەی (لەیلا) کە وەک باشترین راپۆرتی نوسراوی تایبەت بە مافی مرۆڤ بۆ ساڵی ٢٠٢٠ هەڵبژێردرا، بەناوى: (كەركوك: منداڵانی فڕێدراو؛ چیرۆكێكی بێ سەرەتا و بێ كۆتایی) بو، لە مانگى ئازار لە سایتی کەرکوکناو بڵاویکردوەتەوە.\n(لەیلا)، ماوەی مانگێک بەدواداچونی بۆکردوە و زانیاری لە بارەیەوە کۆکردوەتەوە. بۆ نەوژین، وتی: ماوەیەک بو گوێبیستی فڕێدانی مناڵ دەبوم لە کەرکوک، بۆیە بیرمکردەوە ئاخۆ ئەم مناڵانە چارەنوسیان چی دەبێت؟ هەستام بەدواداچونی رۆژنامەوانیم بۆکرد، بۆم دەرکەوت لەدوای فڕێدانی هەر مناڵێک چیرۆکی زۆر تراژیدی هەیە، بۆیە بەوردی باسی چارەنوسی ئەو مناڵانەم کردوە لە راپۆرتەکەدا.\nلەیلا، جیاواز لە وەرگرتنی خەڵاتەکانی دیکە بۆ ئەم بابەتە هەستێکی جیاوازی لەلا دروستبوە و دەڵێت: ”کاتێک ناوی من وەک باشترین نوسەری راپۆرتی رۆژنامەوانی ساڵ خوێندرایەوە، هەستێکی زۆر تایبەتم لادروست بو، چونکە زانیم کە کەسانێک هەن کارەکەیان بەهەند وەرگرتوە و لە خەمی مافی مرۆڤدان، چونکە مناڵ خۆی ناتوانێت ئاگای لە خۆی بێت، کاتێک دەبینم لە باردۆخێکی لەوشێوەیەدان زۆر دڵتەنگدەبم“.\nهاوکات خێزانەکەشی بەشێوەیەک پێشوازیان لە سەرکەوتنەکەی لەیلا کردوە، پێیوایە لە خۆی زیاتر دڵخۆشبون بە سەرکەوتنەکەی.\nلەیلا ئەحمەد، گفتوگۆ لەگەڵ فێرخوازێکی کچ وێنە: نەوژین\n”رێگریەکی باوکی دەیکات بە رۆژنامەنوس و چالاکوان“\nدوانیوەڕۆیەک لەیلا خۆی ئامادەکردوە بۆ ئەوەی بە دزیەوە بچێت بۆ راهێنانی وەرزشی بۆ پێشبڕکێی بازدان، باوکی لە دواوە پشتەملی دەگرێت و دەڵێت: ئەوە بۆکوی؟ ئەمەش دەبێتە دەسپێکێکی نوێ لە ژیانیدا.\nلەیلا، بۆ نەوژین، ئەوەی گێرایەوە و وتی: ”بەهۆی ئەوەی خوێندکارێکی زۆر بەجوڵە بوم و حەزم بە وەرزش بوە مامۆستاکانم هەڵیانبژاردم بۆ پێشبڕکێیەکی بازدان، بەڵام لە ماڵەوە کارێکی زۆرمان هەبو دەبو منیش یارمەتیان بدەم، ئەوەبو ئەو رۆژەی بڕیارمدا بە دزیەوە بچم بۆ راهێنانەکان کەچی باوکم پێی زانیم، ئیتر دوای ئەوە مامۆستاکانم کەسی دیکەیان لەشوێنی من هەڵبژارد و منیش خولیاکەم گۆڕا و لە بری وەرزش گرنگیم بە بوارى رۆشنبیری و هۆشیاری دا کە سەرەنجام پەلکێشی کردم بۆ رۆژنامەنوسی“.\nئەم رێگریەی خێزانەکەی بەوە نابینێت هۆکارەکەی ئەوەبێت ئەم کچ بوە بۆیە رێگریان لێکردوە، بە پێکەنیەوە وتی: ”تەنانەت ئەوەندە ئازادیم پێدرابو مناڵانی گەڕەک سکاڵایان دەبردە لای مامۆستاکانم“.\n”لەکاری رێکخراوەیەوە بۆ رۆژنامەنوسی“\nلە ساڵی ٢٠١٤، لەیلا دەبێتە ئەندامی رێکخراوی وادی ئەڵمانی، کە کارەکانیان تایبەتە بە مافی ژن و منداڵ بەپلەی یەکەم، دواتر ژینگە و لایەنەکانی دیکە. لەیلا دەڵێت: لەکاتی کارکردن لە رێکخراو زۆر بەرهەڵستی دێتە رێگەمان، چونکە ئێمە دەست دەبەین بۆ پرسگەلێک کە بە ئاسانی کۆمەڵگا قبوڵی ناکات، هەندێکجار ژن بە جوێن و قسەی ناشرین روبەڕوم بوەتەوە، بەڵام من توانیومە تێی بگەینم کە ئامانجی ئێمە چیە، دواتر خۆشی هاوکاربوە، یان پیاوی واهەبوە دەریکردوین و ئاسایش دەستبەسەری کردوین لەسەر بەدواداچونەکانمان، لە کاتیکدا ئێمە باجمان هەبوە مۆڵەتیشمان هەبوە.\nلەیلا ئەحمەد، گفتوگۆ لە گەڵ خانمێکی بەتەمەن دەکات لە کاتی کاری رێکخراوی وادی ئەڵمانی وێنە: نەوژین\nدوای ماوەیەک لە کارکردنی لە رێکخراو دەست دەکات بە نوسینەوەی ئەو چیرۆکانەی گوێبیستی دەبێت لەکاتی سەردانی شوێنەکان و بە خۆبەخشی دەینرێت بۆ دەزگاکانی راگەیاندن: بابەتەکانم دەنارد بۆ گۆڤاری تروسکە، ژن مەگەزین، NRT، ئەوەی کۆتاییان یەکێک بو لە پڕخوێنەرترین بابەتەکان، چیرۆکەکان هەم ناخۆش و هەمیش چیرۆکی سەرکەوتن بون. ئەوبو لە ساڵی ٢٠١٦ رۆژنامەی نەوژین، دەستی بە کارەکانی کرد لە گەرمیان و تایبەت بو بە پرسەکانی ژنان من بابەتم لەوێ بڵاوکردوەتەوە، بەڵام هەمو ئەم کارانەم بە خۆبەخش بو.\nلە ساڵی ٢٠١٧ بەرەسمی لەیلا، دەست بەکاری راگەیاندن دەکات و دەبێتە پەیامنێرى دەزگای کەرکوکناو، تاوەکو ئێستاش بەردەوامە.\n”من دەمەوێت پەیامەکەم بگەیەنم نەوەک خۆم بناسێنم“\n”من دەمەوێت کارەکەم و پەیامەکەی بگەیەنم نەوەک خۆم بناسێنم، کاری راگەیاند بەرپرسیاریەتیەکی زۆر قورسە و ئەرکێکی پیرۆزە و نامەوێت هەرگیز دەست بەرداری ببم، بەڵام بەگشتی خانمانی راگەیاندکار ئەوەندە گرنگی بەدەرکەوتن دەدەن، ئەوەندە بیر لە پەیامەکە ناکەنەوە، ئەمەش بەلای منەوە بێزراوە“. لەیلا وادەڵێت.\nئەو نیگەرانە لە دەزگاکانی راگەیاندی کوردی بەوەی بەگشتی گرنگی بەپیشەیی بون و راستی هەواڵ و پرسەکانی مافی مرۆڤ نادەن.\nدەڵێت: زۆر داواملێکراوە لە دەزگاکانی راگەیاند کاربکەم، بەڵام من حەزم لە کاری مەیدانیە، ئەگەر رۆژێکیش ببمە پێشکەشکار هەر بەوشێوازە کاردەکەم، چونکە پێموایە ئەوە وادەکات زیاتر لە بابەتەکە بگەیت، دەزگاکانی راگەیاندنیش بە رادەیەکی زۆرکەم حەقیان بە پرسەکانی ماف داوە وبەدواداچونی ورد بۆ پرسەکان ناکەن و هەواڵی چەواشەکاری و ناڕاست بڵاودەکەنەوە و کارەکان بە پیشەییانە ناکەن.\nتاکە رۆژنامەنوس خاوەنی دو خەڵاتی رۆژنامەوانی مافەکانی مرۆڤ بێت\nئەمە یەکەم خەڵات نیە لەیلا لەسەر راپۆرتی مافی مرۆڤ وەریدەگرێت، هاوکات ساڵی ٢٠١٧ لەگەڵ دو رۆژنامەوانی هاوڕێی راپۆرتێکیان وەک باشترین راپۆرتی ساڵ هەڵدەبژیردرێت لەلایەن هەمان پێشبڕکێوە "پێشبڕکێی رۆژنامەوانى مافەکانى مرۆڤ"، راپۆرتەکەشیان لە ژێر ناونیشانی: "ئەو بەرەبەیانەی گەڕەکی کۆماریەکان لە دوزخورماتو کەوت"، کە باس لەروداوەکانی ١٦ ئۆکتۆبەری ساڵی ٢٠١٧ و تراژیدیاکانی ئەو رۆژەدەکات کە پێشمەرگە پاشەکشە لە قەزاکە دەکات.\nلەیلا ئەحمەد، وەرگرتنی خەڵاتی باشترین راپۆرتی تایبەت بە مافی مرۆڤ ساڵی ٢٠١٧، قەزای کەلار، وێنە: نەوژین\nلەیلا دەڵێت: بنەمای کاری من لە راگەیاندن داکۆیکردنە لە ماف بۆیە بە خۆشەویستی زۆرەوە لەسەر ئەو پرسانە بەدوداچون دەکەم.\nهاوکات لەیلا، خەڵاتی باشترین چیرۆکی سەردەمی کۆرۆنای لە گەرمیان وەرگرتوە لەلایەن رێکخراوی هاریکاری ئەڵمانیەوە کە باس لە توندوتیژی دەکات بەرامبەر ژنێک لەلایەن هاوسەرەکەیەوە لەماوەی کەرەنتینە، لەگەڵ ئەوەشدا دەزگای رۆژنامەوانی جیهانی لە قەزای خانەقین، رێزلێنانی لە پای کارەکانی لە بواری ژینگە و مناڵ و پێکەوەژیان پێبەخشیوە.\nژمارەی سەردان 62,345 ژمارەی میوان 9


موعجیزه‌ى حوشترى خودا ... مـوعجیـزه‌کـانـى پێغـه‌مبـه‌ران..(4) | ماڵپەری قورئانی پیرۆز\nموعجیزه‌ى حوشترى خودا ... مـوعجیـزه‌کـانـى پێغـه‌مبـه‌ران..(4)\nدانانى:منصور علی عرابی...وه‌رگێڕانى: عبدالله حسن وه‌رتى....ئیمامى (ته‌به‌رى) له کتێبه مێژووییه‌که‌ى خۆیدا باسى ئه‌وه‌ى کردووه که دوو ژن هه‌بوونه له نه‌ته‌وه‌و هۆزى (سه موود) یه‌که‌میان: ناوى (صدوقة)ى کچى موحیاى کوڕى زوهیرى المختار بووه،\nخاوه‌نى پله‌و پایه‌و سه‌روه‌تو سامانى زۆر بووه، ژنى پیاوێکى موسڵمانى ئیمانداربووه، که باوه‌ڕى به (سالَح)و په‌یامه‌که‌ى هێناوه، به‌هۆى بڕواهێنانى مێرده‌که‌ى به (سالَح) لێى جیابۆته‌وه‌و به‌جێى هێشتووه، دواتر داواى له یه‌کێ له کوڕه مامه‌کانى خۆى به‌ناوى (مصدع كوڕى مهرجى كوڕى المحيا) کردووه که ئه‌گه‌ر حوشتره‌که بکوژآو له‌ناوى به‌رێتو سه‌رى ببڕێت خۆى لێ ماره ئه‌کات و مێردى پێ ئه‌کت و ئه‌بێته ژنى.\nوه هه‌روه‌ها ژنى دووه‌میشیان ناوى (عنیزه‌ى کچى غه‌ینمى کوڕى مجلز)ه که به دایکى غه‌نه‌مه یان دایکى عوسمان به ناوبانگ بوو، ئافره‌تێکى پیرو به‌سالآچوو بێ باوه‌ڕ بووه‌و چوار کچى زۆر جون و به قه‌دو قیافه‌ى له مێرده‌که‌ى به‌ناوى (ذؤابكوڕى عمرو) هه‌بووه که یه‌کێک بووه له سه‌رکرده‌کانى گه‌لى (سةموود) (قةدارى كوڕى ساليفى) سه‌رپشک کردووه له کچه‌کانى که ئه‌گه‌ر حوشتره‌که بکوژێت و نه‌یانهێڵێت، کام کچى ئه‌وێت بیداتێ.\nئه‌م دوو گه‌نجانه کێبڕکێو ده‌ست پێشخه‌ریان ده‌کرد بۆ کوشتنى حوشتره‌که هه‌ریه‌که له ئاقار خۆیه‌وه له هه‌ول و کۆشش دابوون به مه‌به‌ستى به ده‌ست خستن و شادبوون به نیازو مه‌رامه‌کانیان، وه نۆ که‌سیتر له گه‌نجه‌کانى هۆزى (سةموود) ئاماده باشى خۆیان ده‌ربڕى بۆ هاوبه‌شى کردن و راپه‌راندنى کوشتنى حوشترى خودا، هه‌روه‌ک له قورئانى پیرۆزیشدا باسى ئه‌و نۆ که‌سه کراوه وه‌ک خواى گه‌وره ده‌فه‌رمووێ [وَكَانَ فِي الْمَدِينَةِ تِسْعَةُ رَهْطٍ يُفْسِدُونَ فِي الْأَرْضِ وَلَا يُصْلِحُونَ] (النمل: 48). واته: له شارى ساڵحدا (حيجر) له‌نێو گه‌لى (سةموود)دا نۆ پیاوى ده‌سه‌لآتدار هه‌بوو که سه‌رسه‌خترین بێ باوه‌ڕو به‌دکارترین که‌س بوون له‌سه‌ر زه‌وى، به‌لاى چاکه‌دا نه‌ئه‌چوون، فه‌ساد ببوویه پیشه‌یان، هه‌ر به فه‌رمان و هاوبه‌شى ئه‌وانیش بوو حوشتره‌که‌یان کوشت، ئه‌م ده‌سته‌و تاقمه له هه‌وڵى ئه‌وه‌دا بوون ته‌واوى هۆزى (سةموود) قه‌ناعه‌ت پێ بکه‌ن له‌سه‌ر ره‌زامه‌ندى و پشتیوانى بۆ ئه‌نجامدانى کارى کوشتنى حوشتره‌که‌و له کۆتادا توانیان پاڵپشتى و هاوکارى زۆربه‌ى سه‌رانى گه‌لى (سةموود) مسۆگه‌ر بکه‌ن.\nعبدالمنعیم الهاشمى ده‌ڵێت: له‌و کاته‌ى شه‌و به په‌رده‌ى تاریکى باڵى کێشا به‌سه‌ر شارى (سةموود)دا، شاخه‌کان به‌رزو بڵند باوه‌شیان کرد به بالآخانه هه‌ڵکۆڵراوه‌کان له به‌ردو چیاکان، ده‌رکه‌وت به روونى و ئاشکرایى بۆ بێ باوه‌ڕه‌کان که که‌س ناتوانێ له‌و قه‌لآیانه‌دا زیانیان پێ بگه‌یه‌نێ، له یه‌کێک له‌و کۆشکانه‌دا مه‌شخه‌ڵى چراکانیان داگیرساندو، سه‌رکرده‌کانى کوفر کۆبوونه‌وه‌و ده‌ستیان کرد به نۆشینى پیاڵه‌ى شه‌ڕابو خه‌مر، که گشت ده‌سه‌لآتدارو زلهێزه‌کانى هۆزى سه‌موود ئاماده‌ى ئه‌م ئێواره خوانه مه‌ترسیداره بوون، گفتوگۆکان ده‌ست پێ ده‌کات، ماوه‌یه‌کى زۆر ئه‌خایه‌نێت، له گه‌رمه‌ى کۆبوونه‌وه‌که‌دا، یه‌کێ له سته‌مکارو بێ باوه‌ڕه‌کان ده‌ڵێت: [أَبَشَرًا مِّنَّا وَاحِدًا نَّتَّبِعُهُ إِنَّا إِذًا لَّفِي ضَلَالٍ وَسُعُرٍ] (القمر: 24). واته: ئایا په‌یڕه‌وى له که‌سێک بکه‌ین و شوێنى بکه‌وین، که له‌ناو ئه‌و هه‌موو خه‌ڵکه‌دا، که به قه‌ولى خۆیان، نه له پیاو ماقولآنه‌و نه سه‌روه‌تمه‌ندو ده‌وڵه‌مه‌نده، ئه‌گه‌ر شوێنى که‌سێکى ئاوا بکه‌وین! که‌وابوو ئێمه له‌ناو هه‌ڵه‌و نه‌فامى و گومڕایى و شێتى داین.\nهه‌ر له‌و کاته‌دا یه‌کێکى تر گووتى: [أَؤُلْقِيَ الذِّكْرُ عَلَيْهِ مِن بَيْنِنَا بَلْ هُوَ كَذَّابٌ أَشِرٌ] (القمر: 25). واته: ئایا له‌نێو هۆزه‌که‌ماندا بۆچى وه‌حى بۆ ئه‌و کراوه، له کاتێکدا له‌وى شایسته‌ترو شیاوترمان هه‌یه، هه‌رگیز ئه‌و له ئێمه شیاوترو باشتر نییه، به‌ڵکو ئه‌و (سالَح) پیاوێکى درۆزن و به‌فیزه! ئه‌یه‌وێ به‌و درۆیانه خۆى ببێ به گه‌وره‌و سه‌رۆکمان.\nدواى ئه‌و باس و خواسانه‌ى ده‌رباره‌ى (سالَح) پێغه‌مبه‌ر ئه‌نجامیاندا، گفتوگۆیه‌کان گواسترایه‌وه بۆ قسه‌کردن له‌سه‌ر (حوشترى خوا)و یه‌کێ له کافره‌کان گووتى: کاتێک هاوین هات حوشتره‌که ده‌چێته ژێر سێبه‌رى داره‌کانى شێوى ساردو فێنک و، ئاژه‌ل و گیانله‌به‌ره‌کان رائه‌که‌ن و هه‌ڵدێن بۆ ژێر جرقه‌ى گه‌رماى هه‌تاو. یه‌کێکى تر گووتى: گه‌ر زستان هات، حوشتره‌که له گه‌رمترین شوێن ده‌گه‌ڕێت بۆ ئاسووده‌ى و حه‌سانه‌وه‌و ئاژه‌ڵه‌کانى ئێمه‌ش رائه‌که‌ن له‌و شوێنانه‌و رووئه‌که‌نه سه‌رماو نه‌خۆش ده‌که‌ون و لاواز ده‌بن.\nله گه‌رمه‌ى گفتوگۆکانیان هه‌ر هه‌موویان بێ هۆش و سه‌رخۆش بوونو پیاڵه‌و بتڵى بیره‌و ئاره‌ق کۆبوونه‌وه‌که‌یانى ده‌له‌رزاند، یه‌کێ له ده‌سه‌لآتداره‌کان ده‌نگى به‌رز کرده‌وه‌و هاوارى کرد به‌سسه سه‌ماو گۆرانى با که‌مێک بیربکه‌ینه‌وه‌و نه‌خشه‌یه‌ک داڕێژین، هه‌ر هه‌موویان بێ ده‌نگ بوون، ئینجا گووتى: ته‌نها یه‌ک چاره‌سه‌ر له به‌رده‌ممان دایه بۆ رزگاربوون له‌و ته‌نگژه‌ى که گه‌له‌که‌مان تێ ى که‌وتووه، ووتیان ئه‌و چاره‌سه‌ره چییه؟ ووتى: بایه‌که‌مجار حوشتره‌که بکوژین و سه‌رى ببڕین، دواتریش (سالَح) بکوژین، به جێبه‌جێ کردنى ئه‌م نه‌خشه‌و کاره ئاسووده ده‌بین، هه‌ر له‌گه‌ل گوێ بیست بوونى ئه‌و پیلانگێرى و پێشینازه، هه‌ربابایه له‌لاى خۆیه‌وه قسه‌ى ناشیرین و نابه‌جێیان به (سالَح) ده‌گووت، که‌سێکى تر ووتى: ئێمه تووشى نه‌گبه‌تى و شوومى بووین به‌هۆى (سالَح)و ئه‌وانه‌ى له‌گه‌ڵیدان و باوه‌ڕیان پێ هێناوه‌و به‌هۆى حوشتره‌که‌وه ئاژه‌ل و گیانله‌به‌رو مه‌ڕ ومالآتیشمان به‌دبه‌خت و نه‌گبه‌تى لێیداون.\nووتیان: بۆیه ته‌نها چاره‌سه‌ر بریتییه له کوشتن و سه‌ربڕینى حوشتره‌که، به‌و کاره‌ش هۆزه‌که‌مان خۆشحال و ئاسووده ئه‌بێت و سوپاسیشمان ده‌که‌ن.\nدواى ئه‌وه‌ى رێککه‌وتن له‌سه‌ر ئه‌و پێشینازه‌و به‌رنامه رێژیان بۆکرد، ووتیان: با پیاوه بکوژه‌که دیار بکه‌ین، که که‌سێکى سته‌مکارو تاوانکار بێت و کارو پیشه‌ى فه‌سادو ئاژاوه‌و خراپه‌کارى بووبێت و باکى شه‌راب خواردن و کوشتن و وێرانکارى نه‌بێت، بۆ ئه‌وه‌ى که‌س نه‌توانى پێشى پێ بگرێت و رێگرى بکات، وه کۆمه‌ڵێک یاریده‌ده‌ریش هاوکارى بکه‌ن و ببنه که‌رسته‌ى به‌رده‌ستى جێبه‌ێکارى پیلانه‌که، شوێنێکى شیاوو گونجاو ده‌ست نیشان بکه‌ن بۆ راپه‌ڕاندنى سه‌ربڕینى (حوشترةكة).\nله سپێده‌ى به‌یانى هه‌مان شه‌و (قةدارى كوڕى ساليف) جێبه‌جێکارى پیلانگێڕیه‌که‌یه، ده‌سه‌لآتدارو سه‌رکرده‌کانى کۆکرده‌وه‌و گشتیان به‌یه‌که‌وه رۆیشتن بۆ ئه‌و رێگه‌یه‌ى حوشتره‌که‌ى پێدا ره‌ت ده‌بوو، له چاوه‌ڕوانى هاتنى دابوون، له‌و کاته‌ى حوشتره‌که هات، یه‌کێک تیرێکى تێ گرت و به‌ر قاچى که‌وت و یه‌کسه‌ر که‌وته سه‌ر زه‌وى، (قةدارى كوڕى ساليف) شیرێکى به ده‌سته‌وه بوو زۆر به‌په‌له لێى نزیک بووه‌وه‌و خرێواندیه قاچى پێکراوو په‌ڕاندى و لێى کرده‌وه، به‌وه‌ش حوشتره‌که ئه‌ندامێکى گرنگى لاشه‌که‌ى له ده‌ستدا، دواى ئه‌وه‌ش سه‌رى بڕى و کوشتیه‌وه، به‌وه‌ش نه‌فره‌تى خوداى کرده به‌شى خۆى و تاوانێکى زۆر گه‌وره‌و قێزه‌وونى ئه‌نجامداو بووه که‌سێکى به‌دکارو سته‌مکار.\nخواى کاربه‌جێ ده‌فه‌رمووێ: [كَذَّبَتْ ثَمُودُ بِطَغْوَاهَا*إِذِ انبَعَثَ أَشْقَاهَا*فَقَالَ لَهُمْ رَسُولُ اللَّهِ نَاقَةَ اللَّهِ وَسُقْيَاهَا*فَكَذَّبُوهُ فَعَقَرُوهَا فَدَمْدَمَ عَلَيْهِمْ رَبُّهُم بِذَنبِهِمْ فَسَوَّاهَا] (الشمس: 11-14). واته: نه‌ته‌وه‌و گه‌لى (سةموود) (سالَح) پێغه‌مبه‌ریان به درۆزانى و لێى سه‌رکه‌شو یاخى بوون، ئه‌و کاته‌ى که زۆر به‌په‌له به‌دکارترین که‌سیان (قةدارى كوڕى ساليف) هه‌ستایه سه‌ر پێ بۆ کوشتنى حوشتره‌که، پێَغه‌مبه‌ره‌که‌ى خوا حه‌زره‌تى (سالَح) سه‌لامى خواى له‌سه‌ر بێت، پێى ووتن: ئه‌ى هۆزى (سةموود) خۆتان به دوور بگرن له ئازاردانى حوشتره‌که‌و ئاو خواردنه‌وه‌ى لێ مه‌نع مه‌که‌ن و ده‌ست مه‌هێننه رێگه‌ى، له‌سه‌ره ئاوى خۆیدا، با به ئاسووده‌یى ئاو بخواته‌وه، که‌چى بڕوایان به (سالَح) پێغه‌مبه‌ر نه‌کردوو، به درۆزنیان دانا، حوشتره‌که‌شیان کوشت.\nبه‌مه‌ش یه‌ک له پیرۆزیه‌کانى خوایان له‌ناوبرد له‌سه‌ر زه‌ویدا.\n(قةدارى كوڕى ساليف) پیاوێکى به‌دکارو ره‌وشت نزم بوو، وه له‌لایه‌کى تریشه‌وه به‌هێزو گوێڕایه‌ل بوو بۆ گه‌ل و هۆزى، ره‌نگى سورو مه‌یله‌و شینى ئاسمانى بوو، له‌ناو قه‌ومه‌که‌ى به مناڵى زینا به‌ناوبانگ بوو. که (سالَح) سه‌لامى خواى له‌سه‌ر بێت زانى رووداوێکى دڵته‌زێنن روویداوه‌و حوشتره‌که‌یان سه‌ربڕیوه، راسته‌وخۆ زۆر به‌په‌له رۆیشت بۆ ناو قه‌ومه‌که‌ى و زۆر به توندى سه‌رزه‌نشت و لۆمه‌ى کردن له‌سه‌ر ئه‌و کاره خراپه‌ى که ئه‌نجامیان داوه‌و ئاگادارى و هۆشدارى پێدان که به‌هۆى کوشتنى حوشترى خوداو سه‌رپێچى فه‌رمانى په‌روه‌ردگارو به‌رده‌وامییان له‌سه‌ر بێ باوه‌ڕى و خۆبه‌زلزانىو نیازى چه‌په‌ل و سه‌رشێتیان، سزاو تۆڵه‌ى خوا به‌ڕێوه‌یه‌و هه‌ر ئه‌تان گرێته‌وه‌و رزگارتان نابێت، به‌و هۆشداریه‌ى ساڵح رق ئه‌ستوورترو یاخى تر ئه‌بوون و سوورتر ده‌بوون له‌سه‌ر به‌ره‌نگارى په‌یامى خوا.\nخواى په‌روه‌ردگار ده‌فه‌رمووێ: [فَعَقَرُواْ النَّاقَةَ وَعَتَوْاْ عَنْ أَمْڕ رَبِّهِمْ وَقَالُواْ يَا صَالِحُ ائْتِنَا بِمَا تَعِدُنَا إِن كُنتَ مِنَ الْمُرْسَلِينَ] (الاعراف: 77). واته: بێ باکانه حوشتره‌که‌یان سه‌ربڕى، له فه‌رمانى په‌روه‌ردگاریان ده‌رچوون و یاخى بوون، داواشیان له پێغه‌مبه‌ره‌که‌یان کرد که ئه‌و سزایه‌ى هه‌ڕه‌شه‌ى پێ لێ کردوون پێشیخات بۆیان، تاکو بۆیان بسه‌لمێت که ئه‌و خۆى پێغه‌مبه‌رێکه له‌لایه‌ن خوداوه بۆیان ره‌وانه کراوه، له ئاست ئه‌و به‌ربه‌ره‌کانى کردنه‌یاندا به‌رامبه‌ر فه‌رمانى خودا.


دکتۆر جەبار قادر: پێدەچێت شازادەی تاجی سعودیە کەسێکی سەرکێش و توند بێت.\nدکتۆر جەبار قادر شارەزا لە کاروباری خۆرهەڵاتی ناوەڕاستدا دەڵێت سعودیە مەترسی گەورەی لە رۆژنامەوان جەمال خاشقچی هەبوو ،جونکە ئەم رۆژنامەوانە کەسێکی نزێک بوو لە بنەماڵەی پاشای سعودی و هەروەها نهێنی زۆری ئەو شانشینەی لاهەبوو.\nدەشڵیت هۆکارێکی دیکەی کوشتنەکەی ئەوە بوو کە رۆژنامەوان خاشقچی لە ئەمەریکا و لە رۆژنامە ناودارەکانیدا نوسینەکانی بڵاودەکەردەوە و بەمەش دەیتوانی کاریگەری لەسەر بیرو ڕای گشتی رۆژئاوای لەسەر سعودیە هەبێت ، هەروەها شانشینی سعودی ترسی ئەوەشی هەبوو کە جەمەل خاشقچی هەموو نەیارەکانی سعودی پێکەوە کۆبکاتەوە و سەرپەرشتیان بکات.\nدکتۆر جەبار قادر دەڵێت پێم وایە بەبێ ئاگاداری کاربەدەستانی پلە یەک و پلە دووی سعودی کاری کوشتنەکەی خاشقچی ئەنجام نەدراوە. تەواوی ئەم گفتوگۆیەی سمکۆ عەزیز لە بەشی کوردی دەنگی ئەمەریکاوە لەگەڵ دکتۆر جەبار قادر ئەنجامیداوە لەم فایلە دەنگیەدا دەبیستن.\nوتوێژ لەگەڵ دکتۆر جەبار قادر


کوردیپێدیا - 05-07-2020\n📅 05-07-2020 ℹ | پۆل: رێکەوت و رووداو (کڕۆنۆلۆژیا) | زمانی بابەت: 🏳 کوردیی ناوەڕاست\n#شنۆ | #بۆکان | #کۆیە | #ئەی رەقیب | #دڵدار | #هەڵەبجە | #شۆشمێ | #تەوێڵە | #کەلار | #سلێمانی | #گرێ سپی | #کۆرۆنا |\n 📡 ماڵپەڕ | 🏳 کوردیی ناوەڕاست | ماڵپەری رووداو - 05-07-2020\n 📡 ماڵپەڕ | 🏳 کوردیی ناوەڕاست | ماڵپەری کوردستان 24 - 05-07-2020\n 📡 ماڵپەڕ | 🏳 کوردیی ناوەڕاست | ماڵپەری پوک میدیا - 05-07-2020\n 📡 ماڵپەڕ | 🏳 کوردیی ناوەڕاست | ماڵپەری رۆژنیوز - 05-07-2020\n 📡 ماڵپەڕ | 🏳 کوردیی ناوەڕاست | ماڵپەری ئاوێنە - 05-07-2020\n 📡 ماڵپەڕ | 🏳 کوردیی ناوەڕاست | ماڵپەری ئەی ئێن ئێف نیوز - 05-07-2020\n 📡 ماڵپەڕ | 🏳 کوردیی ناوەڕاست | ماڵپەری کوردپا - 06-07-2020\n1. 👁 پیرۆز بێت 11 هەمین ساڵیادی دامەزرانی پارتی لیبراڵ دیموکراتی کوردستان\n3. 👁 هەپەگە: لە حەفتانین و چەلێ 13 سەرباز سزادران\n4. 👁 کەنەکە؛ دروود بۆ رۆحی پاکڕەوانی ژینگەپارێزی کوردستان\n5. 👁 یەپەگە ناسنامەی شەهیدێکی بەناوی عومەر شێخۆ ئاشکرا کرد\n6. 👁 یەرەکە ناسنامەی گەریلایەکی شەهیدی لە مەریوان بڵاوکردەوە\n👌 ئەم بابەتە لەلایەن: (بەناز جۆڵا)ەوە لە: Jul 5 2020 11:16AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jul 7 2020 10:16AM باشترکراوە\n👁 ئەم بابەتە 66,650 جار بینراوە\n📷 فایلی وێنە 1.0.1 37 KB Jul 5 2020 2:49PM هاوڕێ باخەوان


به‌ڤیدیۆ.سه‌رنجڕاكێشی كوڕه كوردێك بۆ خۆشه‌ویسته‌كه‌ی(بزانه چی ئه‌کات)\nبه‌ڤیدیۆ.سه‌رنجڕاكێشی كوڕه كوردێك بۆ خۆشه‌ویسته‌كه‌ی(بزانه چی ئه‌کات)\nكوڕه‌كوردێك پێش ده‌ستپێكردنی فیلمێكی سینه‌مایی و به‌به‌كارهێنانی شێوازێكی تایبه‌ت به سوپرایزێك داوای پێكهێنانی ژیانی هاوسه‌رگیری له‌خۆشه‌ویسته‌كه‌ی ده‌كات.\nشه‌ممه‌ی رابردو له هۆڵێكی سینه‌ما له شاری لاهتی، پێش ئه‌وه‌ی فیلمی فه‌نتازیای رۆمانسی به‌ناوی (Twilight Breaking Dawn) ده‌ستپێبكات له‌بری ریكلامی ئه‌و فیلمانه‌ی دواتر نمایش ده‌كرێن، كورته فیلمێك پیشاندرا كه تێیدا كوڕێكی كورد به‌ناوی ره‌وه‌ز له ژوری نوستنی خۆی به ده‌نگی ته‌له‌فۆنه‌كه‌ی خه‌به‌ری ده‌بێته‌وه و به په‌له خۆی ئاماده ده‌كات.\nله كورته فیلمه‌كه‌دا وا رێككه‌وتون كه له‌گه‌ڵ هاوڕێ كچه‌كه‌یدا بچنه سینه‌ما بۆ سه‌یری فیلمی ناوبراو (Twilight Breaking Dawn)، سلف له ئۆتۆمبێله‌كه‌ی ده‌دات و به‌ره‌و هۆڵی سینه‌ما ده‌كه‌وێته‌رێ، له‌وێدا كورته فیلمه‌كه كۆتایی دێت و گڵۆپه‌كانی نێو هۆڵی سینه‌ما داده‌گیرسێنرێنه‌وه و ئینجا ره‌وه‌ز له‌ده‌رگای هۆڵه‌كه‌وه به‌ده‌م خواردنی گه‌نمه‌شامیه‌وه دێته ناو هۆڵه‌كه‌وه و كچه هاوڕێكه‌شی كه له هۆڵه‌كه‌یه توشی سه‌رسوڕمان ده‌بێت و به‌ره‌و روی دێت له‌و كاته‌دا ره‌وه‌ز پێی ده‌ڵێت شوم پێده‌كه‌یت؟ ئه‌ویش ده‌ڵێت "به‌ڵێ خۆشه‌ویسته‌كه‌م"، هه‌ر له‌وێدا ره‌وه‌ز ئه‌ڵقه‌ی هاوسه‌رگیری ده‌كاته په‌نجه‌ی كچه‌كه.\nئه‌وه‌ش یه‌كێكه له‌و سوپرایزانه‌ی گه‌نجان بۆ خۆشه‌ویسته‌كانیان ئاماده‌ی ده‌كه‌ن سه‌رباری ئه‌و بڕه زۆره پاره‌ی له رێكخستنیدا خه‌رج ده‌كرێت، هه‌رچۆنێك بێت سوپرایزه‌كه‌ی ره‌وه‌ز خورشید كه كوڕه كوردێكی هه‌رێمی كوردستان و پارێزگای هه‌ولێرەو ئێستا دانیشتووی شاری (لاهتی)ە، داهێنانێكی جوانه و هه‌ندێك له میدیاكانی ئه‌و وڵاته‌ش بڵاویان كرده‌وه.\nبۆ بینینی ڤیدیۆکه کلیـــــک لێــــره بــــــکه


"چیتر کۆبوونەوەکانی پارتی و یەکێتی بەردەوام نابێت"\nبەهۆی ناڕەزایەتی ژمارەیەکی بەرچاو لە ئەندامانی مەکتەبی سیاسی یەکیتی و سەرکردایەتییەوە، چیتر کۆبوونەوەی پارتی و یەکێتی بەو شێوەیەی رابردوو بەردەوام نابێت.\nسەرچاوەیەکی بەرپرس لە یەکێتی نیشتمانی کوردستانەوە بە سپی راگەیاند" بەهۆی ئەو ناڕەزایەتییە بەرفراوانەی لەناو سەرکردایەتی و مەکتەبی سیاسی یەکێتیدا هەیە دژی ئەو شێوازەی ئەو حیزبە گفتوگۆی پێدەکات لەگەڵ پارتی، چیتر بەو شێوەیە کۆبوونەوەکانی نێوان هەردوولا بەردەوام نابێت".\nئەو سەرچاوەیە ئاماژەی بۆ ئەوە کرد ئەو ژمارە بەرچاوە لە ئەندامانی مەکتەبی سیاسی و سەرکردایەتی، داوای کۆبوونەوەیەکی بەپەلەی سەرکردایەتیان کردووە بۆ ئەوەی ئەو چەند کۆبوونەوی وەفدی مەکتەبی سیاسی یەکێتی لەگەڵ پارتیدا کردوویانە هەڵسەنگاندنی بۆ بکرێت و، هاوکات مەکتەبی سیاسی یەکێتیش بخرێتە بەردەم پرسیارەوە کە بۆ بە نەخشە رێگای حیزبەکەیان کاری نەکردووە کە سێ مانگ ئەو حیزبەی سەرقاڵ کردبوو تا بڕیاری لەسەر درا".\nسەرچاوەکەی سپی نەیشاردەوە کە ئەو دەنگانە زۆرن لە نێو مەکتەبی سیاسی یەکێتی و سەرکردایەتیدان داوای گۆڕینی وەفدی دانوستانکاری یەکێتی لەگەڵ پارتیدا دەکەن.\nئەم پەرەسەندانەی نێو یەکێتی لە کاتێکدایە کە هەفتەی رابردوو لە دوا کۆبوونەوەی پارتی و یەکێتی لە بارەگای یەکێتی لە هەولێر کە مەسعود بارزانیش ئامادەی بوو، وا بڕیار بوو هێرۆ ئیبراهیمش بەشداری بکات، بەڵام بەهۆی ناڕەزایەتی ئەو کوتلە بەهێزەی مەکتەبی سیاسی و سەرکردایەتی یەکێتی، لە ساتەکانی پێش کۆبوونەوەکەدا ناوبراو بڕیاری دا بەشداری کۆبوونەوەکە نەکات.\nدوێنیش ٤/١٧لە دوا لێدوانی مەلا بەختیار بەرپرسی دەستەی کارگێڕی مەکتەبی سیاسی یەکێتی، گۆڕانکاریەکی زۆر بە لێدوانەکەیەوە دەبینرا، بەتایبەتی کە جەختی لەسەر ئەوە کردەوە کە دەبێت پێش ئەنجامدانی راپرسی لە هەرێمدا، دۆخی پەرلەمان ئاسایی بکرێتەوە.\nدوێنێش بەدوور لە چاوی میدیاکان وەک هۆشیار زێباری لە تۆڕی کۆمەڵایەتی بڵاویکردۆتەوە، خۆی و د، رۆژ بەسەردانێک هاتوونەتە سلێمانی و لەگەڵ کۆسرەت رەسوڵ جێگری یەکەمی سکرتێری گشتی یەکێتی کۆبوونەتەوە.\nلە سەرەتای ساڵی ٢٠١٧ ەوە تا ئەمڕۆ لەنێوان مەکتەبی سیاسی یەکێتی و پارتیدا چەند کۆبوونەوەیەک سازکراوە، لە زۆربەی ئەو کۆبوونەوانەدا، وەک ژمارەیەکی بەرچاوی ئەندامنی مەکتەبی سیاسی یەکێتی و سەرکردایەتی ئاماژەی بۆ دەکەن، ئەجێندای پارتی کراوەتە بابەتی کۆبوونەوەکان و یەکێتی وەک پاشکۆ دەرکەوتووە، ئەوان پێیانوایە دەبێت نەخشە رێگای سەرکردایەتی یەکێتی بکرێتە بنەما بۆ کۆبوونەوە لەگەڵ پارتی، نەک پرسی ریفراندۆم بەو شێوەیەی کە پارتی دەیەوێت بکرێتە بنەمای کۆبوونەوەکان و ، بەم شێوەیەش ململانێکانی ناو یەکێتی درێژەیان هەیە.\nئه‌م بابه‌ته 19946 جار خوێنراوه‌ته‌وه\nناکۆکیەکانی نێوان یەکێتی\nفلای ئەربیل یەکەم گەشتی ئاسمانيى ئەنجامدا\nبەم چەند نیشانەیە بزانە ئاستی کۆڵسترۆڵ لەشتدا بەرزە\nڤیدیۆ:ئینگلتەرا بە زەحمەت لە تونسی بردەوە\nشاجوانى هه‌ولێر وێنەیەکی جیاوازی بڵاوکردەوە\nهاودەم لەگەڵ هاوسەرە شۆخەکەی دەرکەوت\nخانمە هونەرمەندێکی کورد لە قەراغ دەریا دەرکەوت\nبەرنامەکەی ئەڤین ئاسۆ كاردانەوەی لێکەوتەوە


لە دوای هەڕەشەكانی سەرۆك كۆماری توركیاوەسەدان خێزانی شنگال داوای دوبارە گەڕانەوە دەكەن بۆ كەمپەكان\nلە دوای هەڕەشەكانی سەرۆك كۆماری توركیاوە\nسەدان خێزانی شنگال داوای دوبارە گەڕانەوە دەكەن بۆ كەمپەكان\nنەینەوا/ 2020/ ساتی گەڕانەوەی ژمارەیەك خێزانی ئێزیدی لە كەمپەكانی دهۆەكەوە بۆ قەزای شنگال فۆتۆ: كەركوك ناو\nسەدان خێزانی شنگال داوایان لە حكومەتی هەرێمی كوردستان كردووە دوبارە رێگەی گەڕانەوەیان پێبدەن بۆ ناو كەمپەكانی دهۆك، ئەوەش دوای چڕبونەوەی ئاڵۆزییەكانی قەزاكە دێت بەتایبەت هەڕەشەكانی رەجەیب تەیب ئەردۆغان، سەرۆك كۆماری توركیا.\nئەردۆغان، لە 22ی كانونی دووەم، لە لێدوانێكیدا بۆ رۆژنامەنوسان، كە ئاژانسی ئەنادۆڵی توركی دەقەی بڵاوكردەوە، لەبارەی ئۆپەراسیۆنی هاوبەش لەگەڵ حكومەتی عیراق، وتی "هەم لە ئێستا و هەم لە رابردودا ئامادەبوین بۆ ئەنجامدانی ئۆپەراسیۆنی هاوبەش"، لە بارەی ئەوەی ئەوە بە مانای چی دێت، ئەردۆغان وتی "من هەمیشە وتەیەکم هەیە کە دەڵێم 'شەوێک لەناکاو دێین' هەموو بابەتەکەش هەر ئەمەیە".\nئاژانسی ئەنادۆڵ، لە مانشێتی هەواڵەكەیدا نوسیویەتی "ئەردۆغان لەبارەی شنگال: رەنگە لە شەوێكدا بێین".\nئه‌کره‌م مشکۆ خدر، كە شەش مانگە گەڕاوەتەوە شنگال و كەمپی ئاوارەیی بەجێهێشتوو، وتی دوای ئەوەی لێدوانەكەی لە میدیا و تۆڕی كۆمەڵایەتی فەیسبوك خوێندۆتەوە، داوایەكی ئاراستەی ئیدارەی پارێزگای دهۆك كردووە بۆ ئەوەی رێگەی بدەن بگەڕێتەوە كەمپەكان.\n"له بارودۆخێکی زۆر ناخۆشدا ده‌ژین، ترسمان هەیە شەڕ روبدات، تورکیا هێرشبکاته سه‌ر شنگال و جارێكی تر ئاوارەبینەوە"، ئەكرەم مشكۆ وایوت.\nبەپێی ئامارێكی لقی دهۆكی فەرمانگەی كۆچ و كۆچبەرانی عیراق، لە دوای لێدوانەكەی سەرۆك كۆماری توركیاوە، 100 كەس داوای گەڕانەوەیان بۆ كەمپەكان كردووە، وەزارەتی ناوخۆی حكومەتی هەرێمیش دەڵێت "تەنیا لای ئێمە 200 كەس داواكاریی گەڕانەوەیان پێشكەش كردووە".\nدهۆك، كه‌مپێكی ئاواره‌كان كه زۆرینه خه‌ڵكی نه‌ینه‌وان فۆتۆ: كه‌ركوك ناو\nئه‌سکه‌نده‌ر محه‌مه‌د ئه‌مین، به‌ڕێوه‌به‌ری لقی دهۆكی فه‌رمانگه‌ی کۆچ و کۆچبه‌رانی عیراق بە (كەركوك ناو)ی وت "ئەو 100 كەسە لە دوای هەڕەشەكانی توركیاوە داواكارییان پێشكەش بە ئێمە كردووە... وه‌رگرتنه‌وه‌ی ئه‌و خێزانانه لە دەسەڵاتی وەزارەتی ناوخۆی حكومەتی هەرێمی كوردستاندایە، نەك ئێمە، چونكە ئەوان سەرپەرشتی كەمپەكان دەكەن".\nوتیشی "هه‌ر ئاواره‌یه‌ک به ئاره‌زوی خۆی له هه‌رێمی کوردستانەوە گەڕابێتەوە زێدی خۆی، مه‌له‌فه‌که‌یمان به ته‌واوی داخستووە، چیتر وه‌ک ئاواره هاوکاری مانگانەیان بەسەردا دابەشناكەین، لەیەك حاڵەتدا نەبێت كە ئەگەر لایه‌نێک به شێوه‌یه‌کی راسته‌خۆ هه‌ڕه‌شه‌ی ده‌رکردنیان لێبکات".\nهه‌ر ئاواره‌یه‌ک به ئاره‌زوی خۆی له هه‌رێمی کوردستانەوە گەڕابێتەوە زێدی خۆی، مه‌له‌فه‌که‌یمان به ته‌واوی داخستووە\nکاروان زه‌کی، به‌ڕێوە‌به‌ری راگەیاندنی ناوەندی هاوبەشی هەماهەنگی قەیرانەكان – سەرپەرشتی راستەوخۆی كەمپی ئاوارەكان دەكەن-، بە (كەركوك ناو)ی وت "لای ئێمە 200 خێزانی شنگال دوبارە داوای گەڕانەوەیان كردووە، بەهۆی ناجێگری دۆخی ئەمنی شنگال... تا ئێستا بڕیاری کۆتاییمان نه‌داوه، بەڵام گفتوگۆ و كۆبونەوە هەیە لەسەر ئەم بابەتە... هەم لەگەڵ رێكخراوەكان، هەم لە گەڵ لایەنە پەیوەندیدارەكان".\nبارودۆخی شنگال لە ئێستادا بە قۆناغێكی سەختدا تێپەڕدەبێت، بەهۆی ناكۆكی نێوان هێز و گروپە چەكدارییەكانی ناوچەكە لەلایەك و هەردوو حكومەتی عیراق و هەرێمی كوردستان لەلایەكی تر، ئەوەش رێگەخۆشكەر بووە بۆ مەیلی لایەنی دەرەكی بۆ دەستتێوەردان، لە نێویاندا توركیا.\nتوركیا بە پاساوی بونی هێزەكانی نزیك پارتی كرێكارانی كوردستان (پەكەكە)، كە زۆرینەی چەكدارەكانی لە ئێزیدییەكانی شنگالن، دەیەوێت هێرش بكاتە ناوچەكە و بۆ ئەوەش ئامادەیی خۆی نیشانداوە "بۆ ئۆپەراسیۆنی هاوبەش"، بەپێی وتەی ئەردۆغان.\nلە ماوەی دوو ساڵی رابردودا توركیا چەند جارێك بۆردومانی قەزای شنگالی كرد، ئەوەش بە بیانوی "لێدان لە چەكدارانی سەر پەكەكە".\nشنگال، 16ی تشرینی یه‌كه‌می 2020، خۆپیشاندانی كچان و ژنانی ئێزیدی دژی رێككه‌وتنی هه‌ردوو حكومه‌تی عیراق و هه‌رێمی كوردستان بۆ ئیداره‌دانی قه‌زاكه فۆتۆ: ئیبراهیم ئێزیدی\nئەوەش لەكاتێكدایە رێككەوتنی حكومەتی فیدراڵ و هەرێمی كوردستان بۆ ئاساییكردنەوەی دۆخی شنگال لە تشرینی یەكەمی 2020 نەچووە بواری جێبەجێكردنەوە.\nبه‌پێی ناوه‌ڕۆكی رێككه‌وتنه‌كه‌ی به‌غدا و هه‌ولێر؛ قایمقامێكی نوێ بۆ شنگال دادهنێن و دۆسیه‌ی ئه‌منی قەزاكە بە هه‌ماهه‌نگی لە نێوان هێزەكانی سەر بە حكومەتی فیدراڵ و هێزه ئه‌منییه‌كانی هه‌رێمی كوردستان بەڕێوەدەبرێت.\nهه‌روه‌ها لە رێككەوتنەكەدا جه‌ختیكراوه‌ته‌وه له دورخستنه‌وه‌ی هێزه‌كانی دیكه و پێنه‌دانی هیچ رۆڵێك به پارتی كرێكارانی كوردستان (په‌كه‌كه)و ئه‌و هێزانه‌ی له په‌كه‌كه نزیكن.\nئەو دۆخەش وایكردووە، ئەكرەم مشكۆ، دوای شەش مانگ لە گەڕانەوەیدا بۆ گوندەكەی (گوهبەل) لە شنگال، جارێكی تر داواكاریی گەڕانەوە بۆ كەمپ پێشكەش بكات.\n"ئه‌گه‌ر هه‌ر دەرگای كەمپەكەمان لێ نەكەنەوە، دەچم لە دهۆك لە دەرەوەی كەمپ دەژیم... ناتوانم ژیانی ماڵ و منداڵم بخەمە مەترسییەوە".\nهێشتا زیاتر لە 200 هەزار ئاوارەی ئێزیدی كە زۆرینەیان لە كەمپەكانی پارێزگای دهۆكن نەگەڕاونەتەوە شوێنی خۆیان، ئەوەش بەپێی ناوەندی هاوبەشی هەماهەنگی قەیرانەكان، بە هۆكاری جیاجیا بووە لە نێویاندا هۆكاری ئەمنی، دوو ئیدارەیی و نەبونی خزمەتگوزاریی.\nپیر عه‌لو که‌چه‌ل، به‌ڕێوه‌به‌ری که‌مپی خانکێ لە دهۆك – كەمپەكە تایبەتە بە ئاوارە ئێزیدییەكان-، به (که‌رکوک ناو)ی وت "رۆژانه سێ تا چوار خێزان له شنگالەوە په‌یوه‌ندیم پێوەدەكەن و داوادەكەن جێیان بكەینەوە".


بڕی 2 ملیار و 500 ملیۆن دینار بۆ كه‌مكردنه‌وه‌ی زیانه‌كانی وشكه‌ساڵی خه‌رجكرا\n23 June 2021 21:14\nپەیامی کورد … بڕی 2 ملیار و 500 ملیۆن دینار بۆ كه‌مكردنه‌وه‌ی زیانه‌كانی وشكه‌ساڵی خه‌رجكرا\nفەرمانگەی میدیا و زانیاری حكومه‌تی هه‌رێم رایگه‌یاند، بڕی 2 ملیار و 500 ملیۆن دینار بۆ كه‌مكردنه‌وه‌ی زیانه‌كانی وشكه‌ساڵی خه‌رج ده‌كرێت.\nئه‌مڕۆ چوار شه‌ممه 23 ی حوزه‌یرانی 2021 فەرمانگەی میدیا و زانیاری حكومەتی هەرێم بڵاویكردەوە، بڕی 2 ملیار و 500 ملیۆن دینار، بۆ چارەسەری كێشەی دابینكردنی ئاوی خواردنەوەی ماڵان وەك ھەنگاوی یەكەم لە پارێزگاكان و ئیدارە سەربەخۆكان خەرج كرا.\nهه‌روه‌ها ئاماژه‌ی به‌وه‌ش كردووه، خەرج كردنی ئەو پارەیە لەسەر ڕاسپاردەی مەسرور بارزانی، سەرۆكی حكومەتی ھەرێمی كوردستان و ئاماژە بە بڕیاری ئەنجوومەنی وەزیران ژمارە (١٠٠) لە ڕێكەوتی ٢٠٢١/٤/٢١، كە تایبەت بوو بە بابەتی وشكەساڵی لە ھەرێمی كوردستان.\nئەمساڵ بەهۆی كەمی باران و زوو دەستپێكردنی وەرزی گەرما لە هەرێمی كوردستان وشكەساڵی ڕاگەیەنرا و بۆ ئەوەش لیژنەیەكی باڵا لە ئەنجوومەنی وەزیران بە سەرۆكایەتی قوباد تاڵەبانی، جێگری سەرۆك وەزیران بۆ ڕووبەڕووبوونەوەی وشكەساڵی پێكهێنرا.


KDPNL.com - شانده‌ک ژ ناوچا هۆڵه‌ندا سه‌ردانا بالیۆزخانا عراقێ ل ده‌نهاخ کرن\nشانده‌ک ژ ناوچا هۆڵه‌ندا سه‌ردانا بالیۆزخانا عراقێ ل ده‌نهاخ کرن\nڕۆژا ئینێ ڕێکه‌فتی ٤-١١-٢٠١٦ شانده‌ک ژ لجنا ناوچا هۆڵه‌ندا یا پارتیا دێمۆکراتا کوردستانێ سه‌ردانا بالیۆزخانا کۆمارا ئیراقا فه‌ده‌رال ل باژارێ ده‌نهاخێ کرن و ب گه‌رمی ژ ئالیێ برێز بالیۆز سه‌یوان بارزانی هاتن پێشوازیکرن.\nمه‌به‌ستا ڤێ سه‌ردانێ ئاگه‌هداربوون ل سه‌ر ڕه‌وشا نها یا کوردستان و ئیراقێ و ب تایبه‌تی پێشکه‌فتن و سه‌رکه‌فتنێن هێزا پێشمه‌رگێن کوردستانێ و هه‌ڤکاریا پێشمه‌رگه‌یان ل گه‌ل له‌شکه‌رێ ئیراقی د شه‌رێ ل دژی ته‌رۆریستێن داعیشێ و نه‌خاسم ئۆپه‌راسیۆنا کۆنترۆلکرنا موسلێ.\nبابه‌ته‌کێ دن یێ ڤێ هه‌ڤدیتنێ ڕه‌وشا ڕه‌ڤه‌ندا کوردی بوو ل وه‌لاتێ هۆڵه‌ندا. هێژای گۆتنێ یه کۆ برێز سه‌یوان بارزانی ژ ده‌ستپێکا سالا ٢٠١٦ ده‌ست ب کار بوویه وه‌ک بالیۆزێ کۆمارا ئیراقێ ل وه‌لاتێ هۆڵه‌ندا.


یۆڤی و ناپۆلی بەنیازن رێگە بە یاریزانەکانیان نەدەن بەشداری یاری هەڵبژاردەکان بکەن! – Yariga یاریگانێت\nدەستپێك/ئیتاڵیا/یۆڤی و ناپۆلی بەنیازن رێگە بە یاریزانەکانیان نەدەن بەشداری یاری هەڵبژاردەکان بکەن!\nیۆڤی و ناپۆلی بەنیازن رێگە بە یاریزانەکانیان نەدەن بەشداری یاری هەڵبژاردەکان بکەن!\nیاریگا-لە ئیتاڵیا هەواڵی ئەوە بڵاوبووەتەوە هەریەک لە ئەندریە ئانیێلی سەرۆکی یوڤێنتۆس و ئاورێلیۆ دی لاورێنتیسی سەرۆکی ناپۆلی گەنگەشەی ئەوە دەکەن چیتر رێگە بە یاریزانەکانیان نەدەن بەشداری یاری هەڵبژاردەکان بکەن.\nهەواڵەکە لە زاری بێپێ مارۆتای بەڕێوبەری گشتی ئینتەرەوە ئاشکرابوو کاتێک رایگەیاند چەند یانەیەک بیر لەو باسە دەکەنەوە لە نێویاندا یۆڤی و ناپۆلی، ئەم دیاردەیەش سەرەتا لە ئەڵمانیا سەریهەڵدا کاتێک یانەی ڤێردەر برێمن رێگەی لە پێنج یاریزانی گرت پەیوەندی بە هەڵبژاردەکانیان بکەن.\nپێناچێت یوفا بە ئاسانی رێگە بەم باسە بدات بە تایبەت بۆ یارییە فەرمییەکان بەڵام یانەکانیش هۆکارێکی لۆژیکیان هەیە و ئەویش تووشبوونی یاریزانانە بە ڤایرۆسی کۆڤید ١٩ لە کاتی گەشتکردن بۆ وڵاتەکانیان. کریستیانۆ رۆناڵدۆ نموونەیەکی زیندووی ئەو باسەیە و بەهۆیەوە یوڤێنتۆس نەیتوانی سوود لە تواناکانی وەربگرێت بەرامبەر بارسێلۆنا.\nئیتاڵیا ناپۆلی یاریگا یوڤێنتۆس\nدیبالا مەرجی هەیە بۆ نوێکردنەوەی گرێبەستەکەی\nئەی سی میلان چاوی لە گواستنەوەی ڤاسگێزە\nکۆنتی: ریاڵ مەدرید لە ئاستێکی جیاوازدایە